Ana dördyaşlı oğlu ilə mağazada olarkən uşaq əlini oyuncağa uzadır. Ana onu dilə tutmağa çalışır: «Evdə yüz dənə oyuncağın var, bunu neynirsən?» Ana sonradan başa düşür ki, gərək sual verməzdi. Uşaq zar-zar ağlamağa başlayır: «Mən onu istəyirəm». Ana uşağın oyun çıxaracağından qorxub oyuncağı alır. Uşağın həmişəki hiyləsi bu dəfə də işə yarayır.\nÇox keçməmiş ekspertlər uşaqlara özünəhörmət hissini aşılamağın vacibliyini car çəkməyə başladılar. Onlar düşünürdülər ki, nəhayət yaxşı valideyn olmağın düsturunu tapıblar. Bu sadə düstur belə səslənirdi: «Elə edin ki, uşaqlarınız özləri haqda yaxşı fikirdə olsunlar». Sözsüz ki, uşaqların özünə əminliyini artırmaq lazımdır. Amma ekspertlər bu sahədə ifrata varan məsləhətlər verirlər, məsələn: «Valideynlər, uşaqlarınıza “yox”, “olmaz” sözlərini deməyin», «Uşaqlarınıza həmişə deyin ki, onlardan yoxdur, onlar həyatda istədiklərinə çata bilərlər». Elə bil, özləri haqda yaxşı fikirdə olmaq, yaxşı olmaqdan daha yaxşıdır.\nUşaqlarda özünəhörməti artırmaq heç bir işə yaramadı. Uşaqlar sadəcə özləri haqda yüksək fikirdə oldular\nLakin bəzilərinin fikrincə, uşaqlarda özünəhörməti artırmaq heç bir işə yaramadı. Uşaqlar sadəcə özləri haqda yüksək fikirdə oldular, sanki, bütün dünya onlara borcludur. «“Mən” nəsli» kitabında deyilir ki, bu üsulla tərbiyə olunan uşaqlar real həyatın acı dadına hazırlıqsız oldular, çünki bu dünyada tənqid və uğursuzluq qaçılmazdır. Həmin kitabda bir atanın sözləri gətirilir: «İş dünyasında heç kim sənin özünəhörmət hissini nəzərə alan deyil... Əgər iş yerində yaxşı hesabat təqdim etmirsənsə, müdirin sənə: “Afərin, seçdiyin kağızın rəngi nə qəşəngdir”, — deməyəcək. Uşaqlarınızı bu cür tərbiyə etməklə, əslində, onlara pislik edirsiniz» («Generation Me»).\nOnilliklərdir ki, valideynliklə bağlı təcrübə insanların səbatsız fikirlərini əks etdirir. Məsləhətçi Ronald Moriş deyir: «Tərbiyə üsulu daim dəyişir. Bu da cəmiyyətdəki dəyişikliklərin əksidir» *. Buna görə də hər cür təlim, külək kimi, valideynləri asanlıqla ora-bura apara, dəniz dalğaları kimi, atıb-tuta bilər (Efeslilərə 4:14).\nAydındır ki, bu günləri küləyin apardığı istiqamət, yəni uşaqlara qarşı tələbkar olmamaq mənfi nəticələr verib. Bu, valideynlik hüququnu zəiflətməklə yanaşı, düzgün qərar vermələri və əsil əminlik hissinə sahib olmaları üçün onlara heç bir rəhbərlik verilməyib.\nBəs görəsən, bundan daha yaxşı tərbiyə üsulu var?\n^ abz. 15 Kursiv bizimdir; «Tərbiyənin sirləri: məsuliyyətli uşaq böyütməyin 12 yolu» kitabından («Secrets of Discipline: 12 Keys for Raising Responsible Children»).\nNövbəti vəziyyətlərdə özünüzü təsəvvür edin.\nTutaq ki, siz məktəbdən sonra və həftə sonları uşağınızı bir məşğələdən o biri məşğələyə aparırsınız. Məsələn, dil kurslarına, pianino dərslərinə, rəqsə və bu kimi məşğələlərə aparırsınız ki, uşaqlarınız hər şeydə fəal olsunlar. Siz isə öz-özünüzə deyirsiniz: «Tamam əldən düşmüşəm. Amma nə olsun, əsas odur, uşaqlarım bilir ki, onlar mənim həyatımdır və onların uğrunda hər şeyi etməyə hazıram. Bunları etməsəm, mən necə yaxşı ana ola bilərəm?»\nDüşünün. Ana, nə var-nə var uşaqları da nə iləsə məşğul olsunlar deyə, özünü əldən salırsa, uşaqlar bundan əslində nə öyrənirlər? Bir müddətdən sonra uşaqlarınız elə fikirləşəcək ki, böyüklərin, əsasən də, valideynlərin işi onların tələbatlarını ödəməkdən ibarətdir.\nDüzgün tərbiyə. Elə edin ki, uşaqlarınız sizin də tələbatlarınızın olduğunu görsünlər. Onda onlar həm sizi, həm də başqalarını nəzərə almağı öyrənəcəklər.\nTutaq ki, sizin atanız kobud olub və sizi həmişə danlayıb. İndi siz istəyirsiniz ki, uşaqlarınıza tərbiyə verərkən atanıza oxşamayasınız. Buna görə də iki oğlunuzu yeri gəldi-gəlmədi tez-tez tərifləyirsiniz. Öz-özünüzə deyirsiniz: «Gərək uşaqlarım özləri haqda yaxşı fikirdə olsunlar. Əgər özlərini xüsusi hiss etsələr, həyatda uğur qazanmaq üçün onlarda əminlik olacaq».\nDüşünün. Uşaqlarınız sadəcə özləri haqda yaxşı fikirdə olmaları üçün deyilən boş tərif sözlərindən əslində nə öyrənirlər? Uşaqlarınızda özünə hörmət hissini aşılamağınız onları indi və gələcəkdə necə yaralaya bilər?\nDüzgün tərbiyə. Tarazlı olun. Uşaqlarınıza qarşı həddən artıq tənqidi yanaşmayın, bununla belə, yaxşı iş görəndə onları tərifləyin.\nTutaq ki, siz 5 və 6 yaşlı qız anasısınız. Böyük qızınız əsəbidir. Dünən o əsəbiləşib kiçik bacısının qolundan yumruqla vurub. Siz oturub məsələni necə həll etdiyinizi xatırlayırsınız: «Qızımı danlamadım, sadəcə onunla söhbət etdim. Axı onun pis hərəkət etdiyini desəydim, qəlbi qırılardı».\nDüşünün. Sizcə, altıyaşlı uşaqla təkcə söhbət etmək kifayətdir? Məgər onun hərəkətinin pis olduğunu desəniz, onun, həqiqətən də, qəlbi qırılacaqdı?\nDüzgün tərbiyə. Tutduğu pis əmələ görə hansı cəzanı alacağı barədə xəbərdar edin. Övladınıza mehribanlıqla öyüd-nəsihət versəniz, verdiyiniz tərbiyə uşağınıza hərəkətini düzəltməyə kömək edəcək.


Uğur Kulaksız:``Qarabağ`ın özəl ruhu var`\n[11.07.2011] tarixindən etibarən 1533 dəfə oxundu.\n`Qarabağ` Futbol Klubu günü-gündən təkmilləşmə və qloballaşma yolunda yeni layihələr həyata keçirir. Xüsusilə, uşaq futbolunun ikişafı üçün məqsədyönlü çalışmalar həyata keçirən `Qarabağ`ımız uşaq futbolunu Türkiyənin əfsanəvi uşaq məşqçisi Hemdi Serpil Tüzünə həvalə edib. Artıq uşaq futboluna qardaş ölkədən gələn yeni bir məşqçi də töhfəsini verəcək. Belə ki, `Qarabağ`ımızın sıralarına vaxtilə `Kayserispor`un kapitanı olmuş Uğur Kulaksız qoşulub. Uşaq futbolunda Hemdi Serpil Tüzünün köməkçisi olacaq Uğur hoca saytımıza karyerası, `Qarabağ`a gəlişi, hədəfləri barəsində danışıb.\n- Uğur hoca, özünüz haqqında məlumat verərdiz?\n- 1974-cü ildə Konyada anadan olmuşam. Futbola elə orada başlamışam. 18 yaşım olan `Ereğlispor`da peşəkar futbol həyatına başlamışam. Eyni zamanda da universitetdə idman bölümünə daxil oldum. Amma futbol eşqi məni rahat buraxmırdı. Sonradan `Kayseripsor`a transfer oldum. Və uzun illər orda oynadım, kapitanlığa qədər yüksəldim. Karyeramı Kayserinin başqa bir komandası olan `Kayseri Şəkərspor`da bitirdim.`\n- Tərcüməyi-halınıza nəzər salarkən futbolçu karyeranızı erkən bitirdiyinizi görürük.\n- Hə elədi. Təhsilə üstünlük verməyim, eləcə də başqa səbəblər futboldan tez ayrılmağıma səbəb oldu.\n- Demək olar ki, məşqçilik haqqında həmişə fikirləşmişəm. Elə oxuya-oxuya fərqli komandaları çalışdırmışam. `Kayserispor`un aşağı yaş qruplarından əvəzedicilərə qədər pillə-pillə irəlilədim. Ardınca `Erciyesspor` 1-ci liqada oynayanda yardımçı məşqçi olmaq təklifi gəldi və mən də razılaşdım.\n- Bəs, `Qarabağ`a gəlişiniz necə oldu?\n- `Qarabağ`ın uşaq futbolunda dünyanın seçilən məşqçilərindən olan Hemdi Serpil Tüzün çalışır. O, bütün gənc türk məşqçilər üçün bir simvoldur. Onunla görüşməmiz oldu və mənim `Qarabağ` gəlişim reallaşdı.\n- Daha öncə Azərbaycan haqqında bir bilginiz var idi?\n- Hə, mən `Kayserispor`un əvəzedicilərini çalışdırarkən Rəşad Sadıqov o zaman bizim əsas komandada top qovurdu. Rəşadla yenidən burda görüşməyimə şad oldum. O zaman həqiqətən `Kayserispor`da sevilən adlardan idi.\n- İndi Türkiyədə tanınan futbolçulardan hansılarla işləmisiz?\n- İlhan Parlak və Abdullah Durak mənim yetirmələrim olub.\n- Artıq `alt yapı`yla tanış olmusuz?\n- Məşqçilərlə tanış olmuşam. Məni olduqca isti qarşıladılar. Buna görə onlara öz təşəkkürümü bildirirəm.\n- `Qarabağ` hər zaman öz yetirmələrinə üstünlük verir. Bu nə dərəcədə sizin üçün önəmlidi?\n- Əlbəttə, bu uşaqlarla işləyən məşqçi üçün çox böyük üstünlükdü. Öz yetirmələrinlə işləmək həm maddi cəhətdən kluba üstünlük verir, həm də uşaqlara artıq əsas komadada oynayanları örnək göstərərək motivasiya edə bilirsən. Ona görə də bunun özü belə gözəl bir şansdı. Qurban hocanın daim gənclərə şans verməsi, ümumililkdə futbolun inkişafı üçün çox önəmlidi. Axı, son 3 ildə `Qarabağ`ın Avropada gənclərlə uğur qazanması doğru olan yolu göstəricisidir.\n- `Qarabağ`da hədəfləriniz nədi?\n- Xüsusilə, onu qeyd etmək istəyirəm ki, bazada insanlarla danışarkən və ümumi ab-havadan hiss edirsən ki, `Qarabağ`ın özəl bir ruhu var. Özünü bu ailədən hiss etmək insana xüsusi bir güc verir. Mən də var gücümlə çalışacağam ki, `Qarabağ`da yeni futbolçuların yetişdirilməsində faydalı olum. Hiss olunur ki, klubun bəlli bir strategiyası var. Və bu yolda səbirlə irəliləyirlər. İnsanın nəyə xidmət etdiyin bilməsi çox vacibdir. Mən də doğru yolda addımladığıma əminəm.\n- `Qarabağ`da hansı vəzifəni tutacaqsız?\n- Hələlik, hansısa yaş qrupu mənə tapşırılmayıb. Əsas işim Serpil hocanın yardımçısı kimi bütün hər şeyə nəzarət etməkdir. Amma hansı görəv verilirsə ən yaxşısını etməyə çalışacam.


Cinsi təcavüz? I hissə: Ehtiyat tədbirləri | Gənclərin sualları\nDİLİ: Azərbaycan Azərbaycan (kiril əlifbası) Danimarka Fici Haiti kreolu Litva Malta Myanma Niderland Norveç Ukrayna Vyetnam afrikaans alban alman amhara bolqar erməni eston eve fin fransız gürcü hausa hiliqaynon hind ibo ilok ingilis island ispan italyan ivrit kaonde kinyaruanda kirundi koreya kosa linqala macar malaqasi malayalam nzema osetin papyamento (Kürasao) polyak portuqal pəncab qazax qırğız rumın rus sanqo sebuan sepedi serb serb (latın) sesuto (Lesoto) setsvana sinqal slovak sloven suahili tai taqaloq tatar teluqu tsonqa türk xorvat yapon yoruba yunan zulu Çin (mandarin, sadələşdirilmiş) Çin (mandarin, ənənəvi) çex çitonqa İndoneziya İsveç şona ərəb\nCinsi təcavüz nədir?\nNə edə bilərsən?\nƏrazidən-əraziyə hüquqi tərifi fərqlənsə də, «cinsi təcavüz» ifadəsi altında istək olmadan və bəzən zor gücünə baş verən cinsi əlaqə nəzərdə tutulur. Bura uşaqların və ya yeniyetmələrin cinsi istismarı, qohumlar tərəfindən təcavüz və zorlama halları daxildir, əsasən də, bunlar etibar etdikləri «mötəbər simalar» — müəllimlər, həkimlər və din xadimləri tərəfindən olur. İstər sözlə, istərsə də güc tətbiq olunaraq təcavüzə məruz qalanların bəzilərini hədələyirlər ki, başlarına gələnləri heç kimə deməsinlər, əks təqdirdə, onlar üçün pis olacaq.\nBir araşdırmaya əsasən, təkcə Birləşmiş Ştatlarda hər il əhalinin dörd milyondan çoxu cinsi təcavüzə məruz qaldığını bildirir. Onların təqribən yarısını 12—18 yaş arası yeniyetmələr təşkil edir.\nMüqəddəs Kitab cinsi zorakılığı mühakimə edir. Müqəddəs Kitabda yazılır ki, təqribən 4 000 il bundan əvvəl pozğun izdiham Sədum şəhərinə gələn iki kişini zorlamaq üçün axtarırdılar. Bu hadisə Yehova Allahın şəhəri dağıtmasına səbəb oldu (Yaradılış 19:4—13). Bununla yanaşı, Allah 3500 il bundan əvvəl Musaya verdiyi Qanunda ailə üzvləri arasında cinsi əlaqəni qadağan etmişdi, buraya ailə üzvləri tərəfindən cinsi təcavüz də daxil idi (Lavililər 18:6).\nTəcavüz çox vaxt tanış insan tərəfindən olunur. Bir kitabda deyilir: «Cinsi təcavüzə məruz qalan hər üç nəfərdən ikisi ona hücum edən insanı yaxından tanıyır. O, zibil vedrəsinin arxasından hoppanıb qəflətən qabağınıza çıxan biri deyil». («Talking Sex With Your Kids»)\nCinsi təcavüzə hər iki cinsin nümayəndəsi məruz qalır. Birləşmiş Ştatlarda qurbanların 10 faizi kişilərdir. Cinsi zorakılığa qarşı mübarizə aparan təşkilatın məlumatına əsasən, «kişi qurbanlarının ürəyində belə bir qorxu var ki, təcavüzə uğradıqlarına görə onlar ya “gey” olacaqlar», ya da «onlar kişi deyillər». (RAİNN —Rape, Abuse & Incest National Network)\nCinsi təcavüzün belə geniş yayılması təəccüblü deyil. Müqəddəs Kitabda əvvəlcədən deyilmişdi ki, insanların çoxu «axırzamanda... doğmalarını sevməyən.., özünə hakim olmayan, zalım» olacaqlar (2 Timutiyə 3:1—3). Bu xasiyyət insanları cinsi istismar edən şəxslərdə özünü aydın büruzə verir.\nCinsi təcavüz qurbanın günahı deyil. Heç kim belə rəftara layiq deyil. Bu hərəkəti edən insan məsuliyyət daşıyır. Bununla belə, sən cinsi təcavüzün qarşısını almaq üçün tədbirlər görə bilərsən.\nHazırlıqlı ol. Əgər kimsə — görüşdüyün oğlan və ya qohumun — sənə cinsi əlaqəyə girmək üçün təzyiq göstərərsə, belə vəziyyətlərdə nə edəcəyini əvvəlcədən bilməlisən. Erin adlı gənc bir qadın məsləhət görür: «Yaşıdların tərəfindən qarşılaşa biləcəyin hər cür təzyiq barədə fikirləş. Öz beynindən bir hadisə fikirləş və necə reaksiya verəcəyini məşq elə. Bu, kənardan gülməli görünə bilər, lakin bununla təcavüzün qarşısını almaq olar».\nMüqəddəs Kitabda deyilir: «Diqqətli olun, düşüncəsizlər kimi yox, müdriklər kimi hərəkət edin... pis vaxtda yaşadığımızı nəzərə [alın]» (Efeslilərə 5:15, 16).\nÖzündən soruş: Əgər kimsə mənə namünasib şəkildə toxunarsa, necə davranaram?\nQaçış planın olmalıdır. RAİNN təşkilatı məsləhət görür ki, «dostlarınla, yaxud ailənlə aranızda şifrəli söz olsun. Özünü narahat hiss edəndə onlara zəng et və narahatçılığını bildir, ancaq elə et ki, yanındakının xəbəri olmasın. Beləliklə, ailən və ya dostların səni gəlib tapa bilər və bir bəhanə ilə səni oradan çıxarda bilərlər». Bacardığın qədər təhlükəli yerlərdən uzaq dursan, riskli vəziyyətlərdən qaça bilərsən.\nMüqəddəs Kitabda deyilir: «Uzaqgörən bəlanı duyub gizlənər, cahil isə qabağa gedib ziyan tapar» (Məsəllər 22:3).\nÖzündən soruş: «Mənim qaçış planım var?\nHəmişə qaçış planın olsun\nSərhəd qoy və onları qətiyyən pozma. Əgər görüşdüyün insan varsa, nə cür hərəkətlərin yol verilən olub-olmadığını onunla müzakirə et. Əgər o sərhəd qoymaq məsələsinə kinayə ilə baxırsa, yaxşı olardı ki, sənin dəyərlərinə hörmət edən bir insanla görüşəsən.\nMüqəddəs Kitabda deyilir: «Məhəbbət...nalayiq davranmır, öz xeyrini güdmür» (1 Korinflilərə 13:4, 5).\nÖzündən soruş: Mənim dəyərim nədir? Hansı hərəkət əxlaq həddini aşır?\nEmosional cəhətdən sağalmış təcavüz qurbanlarının dediklərini oxu.\nGör gənclər sataşma haqda nə deyir\nBeş gənc qızın sataşma haqda dediyinə bax və gör belə vəziyyətlərdə sən nə edə bilərsən.


Çempionlar Liqasının qrup mərhələsinin ikinci turuna start verildi – NƏTİCƏLƏR – FOTO – EtikXəbər\nUEFA Çempionlar Liqasının 2017-2018-ci il mövsümünün qrup mərhələsinin ikinci turuna start verilib.\nEtikxeber.az xəbər verir ki, ikinci turun ilk günündə “E”, “F”, “G” və “H” qruplarında yer alan komandalar qarşılaşıblar.\n“E” qrupunda İspaniya təmsilçisi “Sevilya” doğma meydanda Sloveniyanın “Maribor” klubuna 3:0 hesabı ilə qalib gəlib. Qrupun digər qarşılaşmasında isə Rusiyanın “Spartak” klubu Moskvada İngiltərənin “Liverpul” kollektivi ilə heç-heçə oynayıb-1:1.\n“F” qrupunda “Mançester Siti” (İngiltərə) öz meydanında “Şaxtyor”u (Ukrayna) (2:0), “Napoli” (İtaliya) isə “Feyenoord”u (Hollandiya) məğlub edib – 3:1.\nİstanbulun “Beşiktaş” klubunun yer aldığı “G” qrupunda isə Türkiyə təmsilçisi doğma meydanda “Leyptsiq”dən (Almaniya) üstün olub – 2:0. “Monako” (Fransa) isə öz meydanında Portuqaliyanın “Portu” klubuna uduzub – 0:3.\n“H” qrupunda isə İngiltərənin “Tottenhem” klubu səfərdə APOEL-ə (Kipr) 0:3 hesabı ilə qalib gəlib. Günün ən maraqlı qarşılaşması Dortmund şəhərində baş tutub. “Borussiya” komandası Madridin “Real” klubunu qəbul edib. Qarşılaşma qonaqların 1:3 hesablı üstünlüyü ilə başa çatıb.\nXatırladaq ki, turun ikinci günündə -bu gün ölkəmizi bu nüfuzlu klub turnirdə təmsil edən Ağdamın “Qarabağ” klubu İtaliyanın “Roma” kollektivini qəbul edəcək. Bakı Olimpiya Stadionunda keçiriləcək qarşılaşma Bakı vaxtilə saat 20:00-da start götürəcək.


Dinimizdə plastik əməliyyat etməyə icazə verilirmi? » Qadınla.Com - Qadınlar Birİncidir!\nTarix: 19-12-2014, 22:30\nBədəndə olan hər hansı nöqsanı aradan qaldırmaq üçün plastik əməliyyat etdirmək qadağan deyil. Xüsusilə, əgər həmin nöqsan insanın həyatda öz yerini tutmasına, xoşbəxt olmasına əngəl törədirsə, onda psixoloji kompleks yaradırsa, icazəlidir. Lakin bu zaman da bəzi şərtlər gözlənilməlidir. Əvvəla, əməliyyat zamanı haram baxış və haram toxunma olmamalıdır (naməhrəm həkim tərəfindən). İkincisi, əməliyyatın məqsədi naməhrəmlərin gözündə özünü yaraşıqı göstərmək, onların diqqətini özünə çəkmək, əxlaqsız üsullarla özünü daha cazibədar göstərmək olmamalıdır. Bu halda plastik əməliyyat etdirmək böyük günah sayılır. loading... 100


| “Xalqa seçib seçilmək fürsətini vermək üçün qeyd-şərtsiz birləşək”Rəsul Quliyev – Rasul Guliyev\n–Azərbaycanda ideal variantın, yəni hökumətin demokratik seçki təşkil edəcəyinə inanmaq üçün gərək əbləh olasan;\n–Əliyevlər rejiminin ən böyük qəbahəti Azərbaycanı azərbaycansızlaşdırmaqdır;\n-İqtidar demək olar ki, 70 faiz vətəndaşı “ölkəni necə tərk etmək olar” barədə fikirləşməyə məcbur edir;\n-Aşağıdan baş verən xaotik iğtişaşlar pozitiv nəticələrlə qurtara bilməz və heç vaxt da qurtarmayıb;\n-Lidersiz xalq rejimə etirazını müxtəlif regionlarda, müxtəlif vaxtlarda xaotik iğtişaş şəkilində bildirir;\n– Son 10 ildə İlham Əliyev komandası ilə neqativ idarəçiliyini daha da təkmilləşdirib;\n-Bütövlüklə ölkəyə nəzarət etməyə həvəsi olmadığından respublikanı xanlıqlara bölüb;\n-Hökumətin seçki siyasətinin qarşısını ala biləcək siyasi partiya varmı? Xeyir yoxdur;\n-Milli Şura müəyyən bir prinsiplər əsasında yaradılmalı idi;\nACP lideri, eks-spiker Rəsul Quliyev Azpolitika.com-a geniş müsahibə verib.\n– Rəsul müəllim, hakimiyyət indiki davranışları ilə ölkəni hara aparır?\n– Mən bu rejimin klassifikasiyasını təkrar vermək fikrində deyiləm. Bu rejimin ideologiyasının korrupsiya və rüşvət üzərində qurulmuş totalitar sistem olması mən və çoxsaylı analiz edənlər tərəfindən dəfələrlə yazılıb, deyilib. Ona görə də bu rejimin ölkəmiz üçün yaratdığı ən böyük fəlakəti diqqətə çatdırmaq istəyirdim.\n– Söhbət hansı fəlakətdən gedir?\n– Adətən, yeni yaranan və ya müstəqilliyini bərpa edən dövlətlərə vaxtı ilə bu ölkələrin və ya torpaqların vətəndaşları olmuş, ancaq xarici ölkələrə getməyə məcbur edilənlərin geri – vətəninə axını başlayır. Şərqi Avropa ölkələrinin hamısında – Polşadan tutmuş Estoniyaya qədər belə bir proses gedib və indi də davam edir. Hətta Baltikyanı ölkələrdə 1945-ci ildə vətənini tərk etmiş, başqa ölkələrin vətəndaşları olmuş adamların özləri və övladları geri qayıdıb nazir, deputat, prezident olublar. Bu proses indi də davam edir. Təəssüflə qeyd etmək lazımdır ki, Azərbaycan müstəqilliyini bərpa edəndən sonra bizim ölkəmiz də əks proseslər getdi və bu arzuolunmaz tendensiya davam edir. Yer üzərində torpağına, vətəninə bağlı və bağlı olmayan xalqlar var. Onların hansı səbəbdən torpaqlarına bağlı olmasının klassifikasiyasını da asanlıqla vermək olar:\n– Qüdrəti ilə fəxr edilən, yaşamağın rahat olduğu dövlətlərin vətəndaşları vətənlərinə bağlı olur, dünyanın istənilən ölkəsinə iş dalınca müvəqqəti getsələr də, heç vaxt vətənlərini birdəfəlik tərk etmirlər.\n– Torpaqlarında min illərlə yaşayan qədim xalqlar vətənlərini tərk etməyə meylli deyillər. Azərbaycan da bu qrupun içərisindədirlər. Axırıncı 20 il istisna olmaqla, bir neçə yüz ildə dünyaya səpələnən azərbaycanlıların sayı xalqın heç bir faizini təşkil etmir. Qonşumuz ermənilərin torpağa bağlılığı sıfır səviyyəsindədir. Sadəcə, onların son min ildə daim yaşadıqları torpaqlar olmayıb. İndiki torpaqlarda daimi yaşamalarının təxminən 100 illik tarixi var. Torpağa bağlılığına görə birinci 10 xalq qrupuna daxil olan azərbaycanlıların son 20 ildə kütləvi şəkildə vətənlərini tərk etməsi katastrofik səviyyədədir. Minlərlə ailə hər şeylərini satıb ailəlikcə ölkəni tərk edir, başqa dövlətlərdə aldığı ianə hesabına yaşadığı həyatı Azərbaycanla müqayisədə cənnət hesab edirlər. Bu gün Azərbaycanda 9 milyon yarıma yaxın əhalinin olduğunu iddia edən əliyevlər növbəti saxta hesabatını verir. Əslində, bu gün 200 mindən çox azərbaycanlı Avropa, 1,5 milyona yaxın Rusiya Federasiyasında, yarım milyona yaxın başqa MDB ölkələrində, 30 minə yaxın ABŞ və Kanadada yaşayırlar. Yəni Azərbaycanda yaşayan əhalinin sayı 7 milyondan çox deyil. Ancaq xaricdən Azərbaycana gələnlər var və onların sayı da 100 minə yaxınlaşır.\n– O 100 minin içərisindən bir nəfər də MDB-dən, Avropadan, Amerikadan gələn tapa bilməzsiniz. Bu 100 min ancaq və ancaq İraq, Suriya və əsasən Türkiyədən gələn kürdlərdir! Bütün sahələrdə olduğu kimi, Azərbaycana gələn kürdlər, həm də xarici ölkələrin vətəndaşları olmuş azərbaycanlılar yenidən azərbaycanlı pasportu almaq üçün rüşvət verirlər. Sözsüz ki, xaricdə yaşayan 2 milyon azərbaycanlı heç vaxt seçkilərdə iştirak etmir, ancaq onların səsləri hesablanılır. Əliyevlər rejiminin ən böyük qəbahəti Azərbaycanı azərbaycansızlaşdırmaqdır. Azərbaycanlıları öz vətənlərinə bağlayan səbəblər ardıcıl və amansızlıqla kökündən çıxarılıb atılır. Hökumət öz siyasəti ilə insanları bezdirib. 30 yaşına qədər qabiliyyətinə uyğun iş axtaran vətəndaşlarımızın “rüşvət verməlisən”, “filan regiondan olmalısan”, “rəisindən başlayaraq prezidentə qədər hamıya yaltaqlanmalısan” və s. şərtlər, baryerlərlə arzularını ümidlərini qırır. İqtidar demək olar ki, 70 faiz vətəndaşı “ölkəni necə tərk etmək olar” barədə fikirləşməyə məcbur edir. Xalqın bütövlüklə öz ölkələrini tərk etməsi və ya assimilyasiya edib öz dilini itirməsi tarixdə nadir hallardan deyil. 60 il bundan öncə Fransanın Strasburq regionunda alman dilində danışırdılar, bu gün fransızca danışırlar. Vıborqdan tutmuş Finlandiya sərhədlərinə qədər 60 il müddətində fin dili yoxa çıxdı. Elə Azərbaycanda Bakıda əhalinin əksəriyyəti 1960-cı illərdə artıq rus dilində danışırdılar. Azərbaycan dilində danışanlara “çuşka” deyib yuxarıdan aşağı baxırdılar. Xalq qarşısında külli miqdarda cinayətlər törətməsinə baxmayaraq Heydər Əliyev 70-ci illərdə Azərbaycan dilinin Bakıda bərpa olunmasında kifayət qədər müsbət rol oynadı. Gərək heç vaxt obyektivliyini itirməyəsən.\nİndiki aparılan siyasətin nəticəsində hansı isə bir mitinqi dağıdanda səslənən kürd dili 30-40 il müddətində Azərbaycanda əsas dilə çevrilə bilər. Çünki Azərbaycanı tərk edənlərin yerini hələ ki, kürdlər doldurur.\n– Bu prosesin qarşısını necə almaq olar?\n– Gedən bu fəlakətli prosesin qarşısını almaq Azərbaycan ziyalılarının vəzifəsidir. Ziyalılar deyəndə mən klassik ziyalı anlayışını nəzərdə tutmuram. Bu proseslərin qarşısını almağı özünün əsas fundamental məqsədi kimi qarşısına qoymuş və qətiyyətlə mübarizə aparacaq liderləri nəzərdə tuturam. Lidersiz xalq rejimə etirazını müxtəlif regionlarda, müxtəlif vaxtlarda xaotik iğtişaş şəkilində bildirir. Bu proses artıq bir ildən çoxdur Azərbaycanda baş verir. Bunlar əvvəlcədən təşkil olunmadığına görə genişlənə bilmir və rejim tərəfindən yatırılır. Belə iğtişaşlar təsadüfən bir neçə regionda və ya böyük şəhərdə baş verəndə, qısa bir zamanda genişlənir və dağıdıcı qüvvəyə çevrilir. Hətta insan tələfatı ilə nəticələnir. Əgər tələfat böyük olsa, Afrika ölkələrindəki kimi BMT-nin silahlı qüvvələri yeridilir və ya qonşu ölkələr respublikanı öz təsir dairələrində bölürlər. Bu gün Azərbaycanda liderlik funksiyasını üzərinə götürə biləcək bir və yaxud birləşmiş qüvvə yoxdur. Cəmiyyətlərdə baş verən neqativ yaxud da pozitiv dəyişmələr istər hökumətin, istərsə də müxalifətin başında dayanmış bir ovuc insanların ardıcıl və qətiyyətli təşəbbüsü ilə baş verə bilər. Aşağıdan baş verən xaotik iğtişaşlar pozitiv nəticələrlə qurtara bilməz və heç vaxt da qurtarmayıb. Ola bilər, hökumətin olmamasından istifadə edib hansı qüvvələr hakimiyyəti müvəqqəti ələ keçirsin. Ancaq onların ömrü çox az olur. Azərbaycansızlaşdırma siyasətinin qarşısını almağın yeganə bir yolu var; aparılacaq siyasəti xalqla razılaşdıracaq hökümətin, parlamentin formalaşdırılması, başqa sözlə azad və ədalətli seçkilərin keçirilməsi. Demokratik seçkilər, korrupsiya rüşvətdən tutmuş, torpaqlarımızın azad olunmasına qədər olan bütün neqativ problemlərin həllinin açarıdır.\n– Maraqlıdır, bu işi kim görməlidir?\n– Bu əsas sualdır və onun cavabı tapılmalıdır. Bəli, bizim xalq məsələn, gürcülər kimi aktiv deyil, belə demək olar. Ancaq Gürcüstanın hökumətinin rəhbərləri də bizimkilər kimi xalqa və müxalifətə qarşı qəddar siyasət aparmırlar. Ona görə günahı xalqın üzərinə atmağı qoyaq bir qırağa, günahı özümüzdə axtarmağa cəhd edək. Əlbəttə, ideal variant hökumətdə olanların azad və ədalətli seçkilər keçirilməsi təşəbbüsünü öz üzərinə götürməsi olardı. Yəni vətəndaş mövqeyindən çıxış edələr. Ancaq biz bilirik ki, bu belə olmayacaq. Qəzetlər hakimiyyət daxilində münaqişələrin olmasından, guya prezidentliyə namizədliyin müxtəlif variantlarının müzakirə edilməsindən yaza bilər və yazmalıdır. Bu onların işidir. Ancaq özünü siyasətçi adlandıran və bu versiyaya inananlar siyasətçi yox, yazıq adamlardır. Müxtəlif nazirlərin şəxsi maraqları zəminində bir-biriləri ilə vuruşması hakimiyyətdaxili münaqişə deyil. Aparılan siyasətlə, məsələn seçkilərin necə keçirilməsi ilə əlaqədar fikir ayrılığı olarsa və bunun tərəfdarları və əleyhdarları paritet qüvvələr olarsa, münaqişə hökumətdaxili adlandırıla bilər. Qəzetçilərdən söhbət getmir, özünü siyasətçi adlandıran hər bir şəxs iqtidarın siyasətinə qarşı hökumətin daxilində siyasət aparan heç bir qüvvənin olmadığını anlamalıdır. “Əliyevlərlə-Paşayevlər arasında mübarizə genişlənir” kimi ideyaların mənbəyi sıfırdır. Əliyevin komandasında Paşayev familiyalı insanlar da var. Onlar heç bir iddiası olmayan şəxslərdir. Çox maraqlıdır, görəsən, İlham Əliyev başqasının prezidentliyə namizədliyi variantını kimlərlə müzakirə edir? Və hansı fövqəladə vəziyyət onu bu işi görməyə vadar edib? Deməli, Azərbaycanda ideal variantın, yəni hökumətin demokratik seçki təşkil edəcəyinə inanmaq üçün gərək əbləh olasan. Sözsüz, iqtidarda prezidentliyə namizəd variantı heç vaxt heç kim tərəfindən müzakirə olunmayacaq – İlham Əliyev namizəddir. Yalnız seçkilərə məsələn, 1 ay qalmış “daha kimləri bu seçkilərə buraxaq” məsələsi müzakirə olunacaq. Əvvəldən də məlumdur ki, bu müzakirədə kimlər iştirak edəcək. Hər halda, bu müzakirə ancaq Prezident Administrasiyasında işləyənlər arasında olacaq. Orada nəinki nazirlər, heç baş nazir və Milli Məclisin sədri də iştirak etməyəcək. Kimlər prezident seçkilərində iştirakına dair siyahısı orada təsdiqlənəcək, sonra MSK-ya ötürüləcək. Onun əsasında kimlərin imza topladığı elan olunacaq. Bu sxem üzrə 18 ildir işləyirlər. Bəlli qayda xüsusilə 2008, 2010-cu illərdə heç bir müqavimətlə rastlaşmadan tətbiq olundu. Özünü doğrultmuş sxemdir. Sual olunur İndi bu sxemi tətbiq etmək üçün hökumətə mane olan amillər varmı?\nYenə də yoxdur. Əksinə, son 10 ildə İlham Əliyev komandası ilə neqativ idarəçiliyini daha da təkmilləşdirib. Faktlara diqqət edək:\n– Bütövlüklə ölkəyə nəzarət etməyə həvəsi olmadığından respublikanı xanlıqlara bölüb. Hər rayon “xanlarının” müəyyənləşdirdiyi qanunlarla işləyir. Ona görə kiçik bir respublikada rayonların idarəçilik baxımından bir-birləri ilə demək olar ki, əlaqələri yoxdur. Çünki onları birləşdirən qanunlar yox, prezident və onun administrasiyasıdır;\n– Müxalifəti rayonlara buraxmamaq üçün artıq polisdən yox, həmin rayonun adamlarından istifadə edilir. 10-15 öyrədilmiş və ya alınmış adam müxalifət nümayəndələrinə hücum edir, rayonda onları müdafiə edən qüvvələr olmadığından polis işə qarışır, faktiki “müxalifətçiləri xalqın qəzəbindən xilas etdik” funksiyasını yerinə yetirir;\n– NİDA Gənclər Təşkilatını həyasızlıqla, az qala terrorçu təşkilat elan edib, istənilən vaxt gənclərə qarşı repressiyaları gücləndirəcəklər;\n– Dinçilərə “islam fundamentalizminin dərvişləri və casusları” adını qoyublar, onlara qarşı da repressiyalar günü gündən artırır;\n– Müstəqil mətbuata basqılar daha da artıb, hökumət bütün medianı öz nəzarətinə almağa çalışır.\nBütün çevrələri daraldıblar, özlərini arxayın hiss edirlər. Hökumətin yaratdığı bu ciddi problemlərin fundamental cavabı verilməsə, demokratiyaya dinc keçiddən söhbət gedə bilməz. Bəzi şəxslər yenə qələmə sarılıb, “Rəsul Quliyev getsin öz dərdinə qalsın, bizim başımıza ağıl qoymasın. Amerikada oturub burada baş verənlərdən xəbəri yoxdur” kimi küçə səviyyəli yazılar yazacaqlar, yaxud açıqlamalar verəcəklər. Onlara məsləhət görərdim ki, yazdıqlarımın hansının düz olmadığını yazsınlar, müzakirə edək. Yoxsa, “Məşədi, 5 manat ver gedim filankəsin dədəsini qəzetdə yandırım”la məşğul olmasınlar…\nAydındır ki, Azərbaycanda dəyişiklik istəyənlərin vəzifəsi (əgər doğrudan belə bir istək varsa) hökumətin yaratdığı maneələri dağıtmağa cəhd etmək olmalıdır.\nİndi mövcud olan müxalif qüvvələrin imkanlarına baxaq. Hökumətin seçki siyasətinin qarşısını ala biləcək siyasi partiya varmı? Xeyir yoxdur. Başqa müxalifət partiyaların qarşısında böyüklüyü ilə qürurlanan nə AXCP, nə də Müsavat Partiyasının bu məsələdə şansları yoxdur. Təəssüf ki, bu iki partiyanın bazasında yaranmış İctimai Palatanın da müqavimət göstərə biləcək qüvvəsi yoxdur. Əksinə, onların gücü bir il bundan öncə daha çox idi. İP ümidini NİDA Gənclər Təşkilatına bağlamışdı. NİDA ilə də hökumətin azğın davranışı hələ də genişlənməkdə davam edir. Və təəssüf ki, nə İP, nə də NİDA özü müdafiə üçün heç bir praktiki addım ata bilmir. Yeni yaranmış El Hərəkatının da imkanları İP dəndə aşağı səviyyədədir. Aydın məsələdir ki, El hərəkatı hərəkətsizliyindən güclənmək əvəzinə daha da zəifləyəcək. Rayonlarda heç bir əhəmiyyət kəsb etməyən konfranslarını ya keçirə bilməyəcəklər, ya da mənasız bir bəyanatla işlərini yekunlaşdıracaqlar. 12 partiyanın təmsil etdiyi Məşvərət Məclisi də eyni vəziyyətdədir. Protest mitinqlərinə icazə ala bilmir, icazəsiz mitinq keçirməyə də gücü kifayət qədər deyildir.\nHökumət bu gün müxalif partiyalara yuxarıdan aşağı, ikrahla baxır, istəsə Bakıdan çıxmağa qoyur, istəməsə qoymur. Rayon camaatı ilə “görüşlər” 10 -15 nəfərlə ancaq kabinetlərdə keçirilir. Minimum azad seçki şəraitinə nail olmadan prezident seçkilərində iştirak etməyin mənasının nədən ibarət olduğunu kimsə izah edə bilsəydi, məmnun olardıq. Cavab əslində aydındır; Heç kimin cəsarəti çatmayacaq desin ki, seçkidə iştirak edəcəyəm və qələbə çalacağam. Deyəcəklər ki, iştirak edəcəyəm, saxtalaşdırmasalar qələbə çalacağam. Adama deyərlər, bu komediyanı çıxartmaqdansa, elə bəri başda “əgər saxtalaşdırma olmasaydı iştirak edəcəkdim və qələbə çalacaqdım” desən daha yaxşı olar. Bu zaman deyəcəklər, heç olmasa televiziyada verilən vaxtdan istifadə edib xalqa sözümüzü çatdırarıq. Bu arqumentin də heç bir əhəmiyyəti yoxdur, çünki əksinə, prezident seçkilərində iştirak edənlər – hakimiyyətin özünün ortaya atdığı namizədlər onu bir azda hörmətdən salacaqlar. Deməli şüar belə olmalıdır: “Azad seçki şəraitinə nail olub, seçkidə iştirak edəcəyəm və udacağam”. Başqa variantda qeyri-ciddi adam təsiri bağışlayarsan. Ya da deməlisən ki, başqa məqsədim var, məsələn, 2015-ci il parlament seçkilərində 3-4 deputat yeri almaq üçün sövdələşmək istəyirəm və ona görə də indiki seçkidə iştirak edirəm. Ancaq 2010-cu il göstərdi ki, sövdələşən tapılmayacaq.\nBizim fikrimizcə, bir il öncə müxalifətdə olan bütün partiyaların (böyük və kiçik məsələsini ortaya atmadan) geniş koalisiyasının yaradılması ideyası (“bəlkə də qaytardılar” fəlsəfəsi – İlham Əliyev qaçacaq, hökumət daxilində münaqişə rejimi dağıdacaq, ermənistanlılarla naxçıvanlılar arasında ölüm-dirim müharibəsi başlayıb və sair xülyaları ilə) dəfn edildi. Bir neçə ay bundan öncə Milli Şura adı altında belə bir koalisiya yaratmaq ideyası ortaya çıxdı. Son proseslər isə göstərir ki, İP-ya EL Hərəkatını (baxmayaraq ki, El hərəkətində olanların çoxu həmdə İP-dır) əlavə edib yeni təşkilatın adını Milli Şura qoymaqla, yeni bir qüvvənin yaranmasını elan etmək istəyirlər. Mən adına uyğun olmasa da belə bir qurumun yaranmasını alqışlayıram, ancaq bir şərtlə yeni qurum hakimiyyətin seçki siyasətinin qarşısında baryer qoymaq funksiyasının məsuliyyətini öz üzərinə götürməlidir. Fikrimcə, Milli Şura müəyyən bir prinsiplər əsasında yaradılmalı idi. Məsələn 1918-ci ildə Milli Şura seçilmiş deputatlardan formalaşdırıldı. Əgər o vaxt da prinsipə söykənmədən, məsələn Azərbaycanın görkəmli şəxslərindən ibarət MŞ yaradılması ideyası ortaya atılsa idi, heç vaxt Milli Şura yaradıla bilməzdi. Kim müəyyənləşdirməli idi ki, o zaman C.Məmmədquluzadə görkəmlidir, ya Ə.Haqverdiyev, Tağıyev ya Nağıyev? Prinsip olaraq Azərbaycan müstəqilliyini alandan sonra seçilmiş deputatların (müxalifətdə olanlar) hamısının – böyüklü kiçikli Şuraya üzv olmaq istəyən bütün partiyaların sədrlərinin, demokratiya və insan hüquqlarını müdafiə edən tanınmış xadimlərin qoşulduğu təşkilatı Milli Şura adlandırmaq olardı. Bu təşkilat real şəkildə hökumətin qarşısında baryer yarada bilərdi. Bu, faktiki cəmiyyətin bütün zümrələrini özündə cəmləşdirən və onun adından danışan bir təşkilata çevrilə bilərdi. Təəssüf ki, hər seçki qabağı bir dağıdıcı qüvvə ortaya çıxır və qüvvələrin birləşməsinin qarşısını alır. Tarixdən bir faktı nəzərinizə çatdırıram: 1774-cü ildə Amerikada 13 ştatın nümayəndələri yığışıb müstəqil ABŞ-ı yaratmaq qərarına gəldilər. Sözün əsl mənasında tam fərqli ideologiyalı insanlar bir məqsəd – Amerikanın azadlığı uğrunda bir masa arxasında oturub sənədlər imzalaya bildilər. İndiki Azərbaycanın müxalifət liderləri arasında olan münaqişə, fikir ayrılığını, Amerika siyasətçiləri arasında olan fikir ayrılığı ilə müqayisədə daha çox dostluq əlaqələri hesab etmək olar. Belə bir birlik yarananda məsələn, Virciniya ştatı “Amerikaya birinci biz gəlmişik, tutaq ki, Koralinadan 5 dəfə böyük ştatıq, ona görə bizim gərək 5, onların isə ancaq 1 səsi olmalıdır” iddiaları ilə çıxış etsəydi, bugünkü ABŞ olmazdı. Böyüklüyü-kiçikliyi heç kimə lazım olmayan süni görüntü yaratmaqla müəyyənləşdirmək olmaz, onu xalq seçkilərdə müəyyənləşdirəcək. Gəlin, hər şeyi bir qırağa qoyub xalqa seçib seçilmək fürsətini vermək üçün qeyd-şərtsiz birləşək.\n6 Cavab to ““Xalqa seçib seçilmək fürsətini vermək üçün qeyd-şərtsiz birləşək””\nMehdi Cavabla Aprel 25, 2013 7:22 səhər\nRəsul bəy,siz müsahibədə qeyd etdiniz ki,Heydər Əliyevin 70-ci illərdə Azərbaycan dilinin tərəqqisində mühüm rolu olub.Doğrudur,Heydər Əliyevin rəhbərliyi dövründə qəbul olunmuş AzSSR konstitusiyasında(1978) Azərbaycan dili dövlət dili olaraq göstərilir.Amma Heydər Əliyevdən qabaq İmam Mustafayevin bu sahədə xidmətləri vardı.Elə buna görə də ona millətçi damğası vuraraq 1959-cu ildə 1-ci katib vəzifəsindən çıxartdılar.\nRasul Guliyev - Rəsul Quliyev Cavabla Aprel 25, 2013 12:44 axşam\nDoğrudur,Komunist partiyasının 20-ci qurultayından yəni 1956-cı il Stalin şəxsiyətə pərəstliyini tənqid edən qurultaydan sonra respublikalarda müəyyən azad fikirlər ortaya çıxdı. O vaxt MK-nin birinci katibi işləyən İmam Mustafayev və Ali sovetin sədri olan yazıçı Mirzə İbrahimov Azərbaycan dilinin inkişafı üçün müəyyən radikal addımlar atdılar və nəticədə hər ikisi 1959-cu ildə işdən azad olundular. Bu barədə mən ”Qarabağ faciəsi” kitabında geniş yazmışam. İ.Mustafayevə başladığı bu işi davam etdirməyə imkan vermədilər.\nMehdi Cavabla Aprel 25, 2013 5:35 axşam\nRəsul bəy,Qarabağ faciəsi kitabınızı hansı saytda tapa bilərəm?Hayıf ki,bloqunuza yerləşdirməmisiniz.\nRasul Guliyev - Rəsul Quliyev Cavabla Aprel 25, 2013 6:08 axşam\nBəs oxuduqlarınız hansı kitabdandır\nMehdi Cavabla Aprel 25, 2013 7:25 axşam\nRəsul bəy,axı “Qarabağ müqavimətsizlikdən doğan faciə kitabı” Türkmənçay müqaviləsinə qədərki dövrü əhatə edir.Amma Azadlıq radiosunun səhifəsində “Qarabağ faciəsi ” adlı əsərinizin bir parçasını oxudum.Həmin parçada Xruşşovla Mikoyanın arasında Naxçıvan məsələsi müzakirə olunurdu.Mikoyan cidd-cəhdlə çalışırdı ki,Xruşşov Naxçıvanı Ermənistana güzəştə getsin.Mən həmin əsəri nəzərdə tuturam.Bəlkə də bu ikinci hissədir,amma bloqunuzda ancaq birinci hissədir.\nRasul Guliyev - Rəsul Quliyev Cavabla Aprel 25, 2013 8:24 axşam\nSiz bloqu izləyin o hissələrdə gələcək


Animasiya proqramları » Windows-az.com - Pulsuz proqramlar, dərsliklər, yükləmələr, əməliyyat sistemləri, oyunlar və əyləncə\nBaş səhifə » Teq buludu » Animasiya proqramları\n1.5 GB / 707 MB Pullu [Açar mövcuddur]\nCrazyTalk Pipeline 8.13.3615.1 + Resource Pack + Bonus + Rus + Portable\nArtıq şəkillərdəki xarakterləri CrazyTalk proqramı ilə danışdıra biləcəksiniz. İstədiyiniz şəkil faylına səs effektləri verərkən eyni zamanda şəkildəki üzü hərəkətləndirə biləcək və üz mimikalarını dilədiyiniz şəkildə qura biləcəksiz. Artıq sizdə öz xətt filmlərinizi yarada və ya müasir texnologiyasında animasiyalar yaratmağa başlaya bilərsiniz. CrazyTalk (Danışan Üz Animasyonu yaratma proqramı) ilə öz səsinizi yaza bilər və səsinizə uyğun şəkildə dodaq oynadan, danışan və üz ifadələri ilə izah etdiyi şeyi qarşısındakına ən yaxşı şəkildə əks etdirən hərəkətli şəkillər yəni animasiyalar yarada biləcəksiniz.\nRedaktə üçün proqramlar / Fləş və Animasiya


Əmək müqaviləsinə tərəflərin razılığı ilə xitam verilməsi | Audit.Az\nHome » Blog » Xəbər » Əmək müqaviləsinə tərəflərin razılığı ilə xitam verilməsi\n– Tərəflərin qarşılıqlı razılığı dedikdə nə başa düşülür?\n– Xitamla bağlı qarşılıqlı razılıqlar ilkin əmək müqaviləsinə mütləq daxil edilməlidirmi?\n– Bununla bağlı əmək müqaviləsində dəyişiklik edilməlidirmi?\nMüqavilədə əvvəldən nəzərdə tutulub-tutulmamasından aslı olmayaraq, tərəflər əlavə razılaşma imzalalaqla 75.2.(a) bəndinə əsasən müqaviləyə xitam verə bilərlər.\nAdətən, praktikada işçilərin işdən azad olunması ya işçinin, ya da işəgötürənin təşəbbüsü ilə olur ki, bunun icra mexanizmi üçün vaxt prosedurları mövcuddur. Amma müqaviləyə hər iki tərəfin razılığı ilə xitam verildiklə işçiyə əlavə təminatlar verilə bilər. Bu isə bu işçi və işəgötürən arasındakı razılaşmadan asılıdır.


Tərəvəz - tərəvəz | Körpələr, uşaqlar və hamiləlik - Hamilə qadınlar, valideynlər və bütün ailə üçün bir jurnal | May 2022\nBu zəngin və ləzzətli reseptlə uşaqlarınıza yüksək qidalı aşağı kalorili diyet təklif edə bilərsiniz. Bu gül kələmləri uşaqlar və ailə üçün axşam yeməyi və ya nahar üçün yaxşı bir təklif ola bilər. Karnabahar C və D vitaminləri və fosfor, maqnezium və dəmir kimi mineralların mənbəyidir.\nGazpacho ən populyar İspan qastronomiya reseptlərindən biridir. Pomidor və digər tərəvəz kimi sadə maddələr olan sağlam yeməyi, tez və asan hazırlayır. İsti vaxtlar üçün ideal bir evdə hazırlanan reseptdir, çünki təravətləndirici və işıqlıdır.Qazpacho da uşaqlar üçün zəruri olan bir çox vitaminə malikdir.\nXırtıldayan zucchini fişləri. Evdə bişmiş resept\nSürətlə hazırlanan və dadlı və iştahaaçan və ya qəlyanaltı üçün ideal olan sadə bir ev reseptini axtarırsınızsa, xırtıldayan zucchini fişləri üçün bu resept sizə lazım olan şeydir. Yarım saatdan az bir müddətdə çox sağlam və incə bir yeməyi alacaqsınız.Bundan əlavə, zucchini, kilo vermək pəhrizinə ehtiyac duyanların alış-veriş səbətindəki adi qidalardan biridir.\nBu asan ev resepti ilə uşaqların xüsusilə sevəcəyi bir tərəvəz yeməyi hazırlamağı öyrədirik: brokoli, yerkökü, noxud və qarğıdalı pancake. Qızartma ehtiyacı olmadan addım-addım hazırlamaq yollarını sizə öyrədirik.Brokkoli uşaqların sağlamlığına ən çox töhfə verən tərəvəzlərdən biridir.\nBrokoli və ya brokkoli, uşaqların sağlamlığına ən çox kömək edən tərəvəzlərdən biridir. Kalsium, dəmir, liflər, antioksidantlarla zəngindir, anemiya, piylənmə, sümük problemləri, qəbizlik və s.\nCopyright 2022 \_ Tərəvəz - tərəvəz...


Lənkəranda piyada vuruldu\nLənkəranda 67 yaşlı kişi vuruldu\n00:35 25.01.2018 (Yenilənib 10:47 25.01.2018)\n67 yaşlı kişi xəstəxanada keçinib\nBAKI, 25 yanvar — Sputnik. Ötən gün axşam saatlarında Lənkəranda avtonəqliyyat hadisəsi baş verib.\nSputnik Azərbaycan-ın bölgə müxbirinin verdiyi məlumata görə, 1951-ci il təvəllüdlü Malikəjdər Qasımov yolu keçmək istəyərkən şəhərin Füzuli küçəsində VAZ —21099 markalı avtomobil tərəfindən vurulub.\nM.Qasımovu vuran sürücü dərhal onu Lənkəran Mərkəzi Xəstəxanasına çatdırılıb. Bu gün səhər saatlarında isə M.Qasımov xəstəxanada dünyasını dəyişib və onun meyiti aidiyyatı üzrə təhvil verilib.\nBaş vermiş hadisə ilə bağlı araşdırmalar davam etdirilir.\nVAZ -21099, kişi, Lənkəran, xəstəxana, qəza\nBakıdakı qəzanın səbəbi məlum oldu


Aprelin 17-si Dünya Hemofiliya Günüdür\nHemofiliya qanın laxtalanması prosesinin pozulması ilə əlaqədar olan irsi xəstəlikdir. Xəstəliyin əlamətləri demək olar ki, bütün hallarda erkən uşaqlıq dövründə, çox vaxt körpənin həyatının 4-5-ci gününə qədər özünü göstərir. Xəstəlik zamanı oynaqlara, əzələlərə və daxili orqanlara öz-özünə zədə və ya cərrahi müdaxilə nəticəsində qanaxma baş verir. Hətta xırda zədələr nəticəsində hemofiliyalı xəstələrin beyninə və ya digər orqanlarına qan axmasının ölümlə nəticələnməsi ehtimalı yüksəkdir. Bəzi məlumatlara görə, hazırda dünyada hemofiliya xəstələrinin sayı 400 min nəfərə çatır.\n2005-ci ildə ölkəmizdə 980 nəfər hemofiliya xəstəsi qeydiyyata alınıb. 2009-cu ildə 360, 2017-ci ildə 271 xəstə stasionar müalicə alıb. 2012-ci ildə 31, 2013-cü ildə 36, 2014-cü ildə 37, 2015-ci ildə 28, 2016-cı ildə 27, 2017-ci ildə 30 xəstə üzərində böyük cərrahiyyə əməliyyatı aparılıb. Hazırda ölkəmizdə 1633 nəfər qeydiyyata alınmış hemofiliya xəstəsi var, onların 80 faizindən çoxu yaşı 15-dən yuxarı olanlardır.\nSəhiyyə Nazirliyi bir sıra tibb müəssisələrinə təbrik məktubları ünvanlanmışdır\nSəhiyyə Nazirliyində ilin yekunlarına həsr olunmuş kollegiya iclası keçirilmişdir\nXarici ölkələrdə ixtisasartırma kursları təşkil edilir - Elan\nGənc mütəxəssislər üçün təkmilləşdirilmə kursları təşkil edilir - Elan


29-05-2019, 07:38 Yazar: Gülnar Baxılıb: 141 Çap et\n07:32 Günün qoroskopu Qoç - İşiniz üçün faydalı ola biləcək informasiya və ya məlumat axtarmağa başlayın. Məsləhətləşmə, toplantı, yazışma, işgüzar tərəfdaşla görüş üçün əlverişli zamandır. Xəbərlər arasında sizi narahat, nigaran edəcək məqam ola bilər. Bəzi planlardan imtina edərək ehtiyat variantı reallaşdırmağa\n01:25 İşdə anlaşılmazlıq yarana bilər - Günün qoroskopu Qoç - ifrat tələbkar və hər şeyin məğzinə varmağa çalışan insan olmasanız, xeyli sayda maraqlı məqamları öyrənə bilərsiniz. İşdə həmkarlarınızla ünsiyyətdə anlaşılmazlıq yarana bilər. Şərik və ya tərəfdaş "oyundan çıxmaq" fikrinə düşə bilər. İşgüzar həyatda və şəxsi münasibətlərdə yaranan boşluğu\n00:34 Martın 25-nə olan - Astroloji proqnoz Qoç - Triton və Arielin münasibətləri yaxın ətrafınızdakı insanlardan, yaxud da tərəfdaşlardan birini planlaşdırdığınız işi alt-üst etməyə sürükləyir. Bu gün problemi təkbaşına həll edin, kimsədən məsləhət almayın. Təkid və təzyiq etməyin, tələbləri səsləndirməyin. İfrat emosional əlaqələr,


Azərbaycan mühacirlərinin “Odlu Yurd”u... - sherg.az\n2018-08-10 13:14:29 | 401 dəfə oxunub\nAzərbaycan mühacirlərinin “Odlu Yurd”u...\nTürkiyədə M.Ə.Rəsulzadənin ətrafına cəm olan istiqlalçılar 3 il bu jurnalı çap etdirdilər\n1920-ci ildə Azərbaycanda Xalq Cümhuriyyəti devriləndən sonra hakimiyyətə yiyələnən kommunist-bolşevik rejiminin sərt və amansız siyasəti yüzlərlə siyasi-ictimai xadimlərimizi, ziyalılarımızı xarici ölkələrə mühacirət etmək məcburiyyətində qoydu. Bir çox əcnəbi ölkələrdə Azərbaycanın istiqlal davasını siyasi mühacir kimi sürdürən milli təfəkkürlü şəxslər Türkiyədə, o cümlədən Avropanın müxtəlif dövlətlərində çoxsaylı qəzet və jurnallar nəşr etdirməyə nail oldular.\nAzərbaycan Xalq Cümhuriyyətinin qurucusu Məhəmməd Əmin Rəsulzadə və onun yaxın tərəfdarları Türkiyəyə gəldikdən sonra ölkəmizin müstəqillik mücadiləsini tanıda bilmək qayəsi ilə qardaş ölkədə müəyyən tarixlərdə "Yeni Qafqaziya”, "Azəri türk”, "Odlu yurd”, "Bildiriş”, Almaniyada isə "Qurtuluş”, "İstiqlal” qəzet və dərgilərini nəşr etdirdilər. Öncə onunla birlikdə hərəkət edən Məhəmməd Sadiq Aran "Yaşıl yapraq”, "Ərgənəkon yolu”, "Türk yolu”, "Yeni Turan” dərgilərini, müxalifətin başqa qismi isə "Mücahid” dərgisini çıxardı. İkinci Dünya Müharibəsinin başlandığı 1939-cu ilədək nəşrlərini davam etdirən Azərbaycan və başqa türk xalqlarına məxsus "Yana milli yol”, "Yaş Türküstan”, "Əməl”, "Yeni Türküstan” dərgilərində toplumları maraqlandıran xəbərlərə üstünlük verilirdi. Bu mətbu orqanlar sadəcə xəbərlə kifayətlənməyib, eyni zamanda düşündürücü, yol göstərici təhlillər də aparılıb.\nAzərbaycan siyasi mühacirətinin İstanbulda nəşr etdiyi aylıq ictimai-siyasi toplulardan biri də "Odlu Yurd” jurnalı olub. Jurnalın ilk nömrəsi 1929-cu ilin martında, son sayı - 31-ci nömrəsi isə 1931-ci ilin avqustunda çıxıb. Dərginin nəşrinin imtiyaz sahibi Abbasqulu Kazımzadə, məsul müdiri Kamil, baş mühərriri isə Məhəmməd Əmin Rəsulzadə idi. "Odlu yurd” jurnalı dövrün imkanlarına görə, yetərli bir məzmuna sahibdir. Baş yazıda imza olmasa da, üslubundan Məhəmməd Əmin Rəsulzadəyə aid olduğu bilinirdi. Mətbu orqanda 1928-in noyabr ayında qəbul edilən yeni türk əlifbasının bolşeviklər tərəfindən necə qarşılandığı təhlil edilirdi. Azərbaycanda ziyalıların durumu, Müsavat Partiyasının çalışmaları, Rusiyaya Avropa ölkələrinin baxışı, Azərbaycandan gələn xəbərlər, Azərbaycanı yaxından maraqlandıran ölkələrdəki hadisələrin inkişafı jurnalda ələ alınan başlıca mövzular idi. 31 sayı ortaya qoyulmuş dərginin hər nömrəsi eyni məzmun zənginliyi ilə nəşr olunub. Nəşrin bu keyfiyyəti ölkə içindən gələn xəbərlərlə bəslənməsindən qaynaqlanmaqda idi.\n"Odlu yurd” özündən əvvəl nəşr olunmuş "Yeni Qafqaziya”, "Azəri-türk” məcmuələrinin ideya istiqamətini davam etdirib. Nəşrin birinci sayında verilən məqalədə azərbaycançılıq fikrinə önəm vermək məqsədi ilə təsis olunan "Odlu yurd”un, hər şeydən əvvəl, milliyyətçi, türkçü, cümhuriyyətçi və xalqçı olduğu deyilirdi. Həmçinin, jurnalın Azərbaycan Xalq Cümhuriyyəti məfkurəsini üstün tutduğu və müdafiə etdiyi açıqlanırdı. Mərbu orqanda türk xalqları və türk dünyasının yeganə müstəqil dövləti olan Türkiyə Cümhuriyyəti haqqında oxuculara məlumat verilirdi. Qafqazın istiqlal və xilasının reallaşması üçün qafqazlıların ümumi düşmənə qarşı ittifaqa çağırılacağı, Şərqin, xüsusən məzlum və məhkum türk xalqlarının istiqlal savaşını doğrultmaq və milli mücadiləsini yüksəltmək işinin təbliğ olunacağı bəyan edilirdi.\n"Odlu yurd”da dərc olunan məqalələrin ana xəttini, hər şeydən əvvəl, Azərbaycanın azadlığı ideyalarının təbliği, 28 May istiqlalı və 28 Aprel işğalı, erməni daşnaklarının xalqımıza qarşı Bakıda törətdiyi 1918-ci il 31 mart soyqırımı günlərinin anılması təşkil edirdi. Azərbaycanın gec-tez öz istiqlalına qovuşacağı ümidləri təlqin olunurdu. Məcmuənin əsas müəllifləri Məhəmməd Əmin Rəsulzadə, Mirzə Bala Məmmədzadə, Mustafa Vəkilli, Hilal Munşi, Mir Yaqub Mehdiyev, Əhməd Cəfəroğlu və başqaları idi. Özündən əvvəlki Azərbaycan siyasi mühacirəti nəşrlərinin ənənələrini davam etdirən "Odlu yurd” Azərbaycan mühacir mətbuatı tarixində parlaq iz buraxıb.\n"Odlu Yurd” özündən əvvəlkilərdən fərqli olaraq bütövlükdə latın əlifbası ilə nəşr olunan ilk jurnal idi.\n"Odlu Yurd” demokratiyanın və demokratik millətçiliyin müdafiəsində, istibdadın qarşısında dayanan bir jurnal idi. Bu məcmuə milli istiqlal davasının mənasını belə açıqlayırdı: "Milli istiqlal davası, mədəni millətlər, ailəsi meydanında özünə məxsus bir evə, bir yuvaya malik olmaq davası deməkdir. Cahan millətlərindən mühüm bir qismi bu sərih haqqına hələ malik deyildir. Bunlardan bir qismi bu haqqını qazanmaq, bir qismi də onu iadə etməklə məşğuldur. Azərbaycan xalqı bu ikinci növə malikdir”.\nMilli istiqlal davasından geniş bəhs edən digər bir məqalə isə M.Ə.Rəsulzadənin ilk sayda yazdığı "Çöhrəmiz” məqaləsidir: "Milliyyət və istiqlal davası əsrin ən qüvvətli və ən hakim bir şüarıdır. Başda Cümhuriyyət Türkiyəsi olmaqla bütün Şərq bu böyük yolla gedir. Bu şanlı tarix qafilasının ilk yolçularından biri də Azərbaycan türkləridir. Bu türklər 1918-ci ildə öz istiqlallarını elan etmiş və bir il on bir ay müstəqil bir həyat yaşadıqdan sonra yalanların ən böyüyünə layiq olan qasib bir qüvvət tərəfindən təkrar istila altına alınmışdır. Milli Azərbaycan bu gün iştə bu istilayı başından atmaq və oğurlanmış istiqlalını geriyə almaq qayəsilə çalışır və ümidlə yaşayır. İstiqlal, iştə Azərbaycan milliyyətçilərini məşğul edən ən aktual bir məsələ... Milli dövlət iştə müstəqil olan hər millət idarəsinin alması zəruri olan bir şəkil, öz-özünə bir qayə olmaqla bərabər bu şəkil bizim nəzərimizdə xalqın həqiqi ehtiyacla gördüyü zamandır ki, vaxtıdır. Demokratik hökumət, dövlət təşəkkülündə qayəni təşkil edən fərdi hürriyyəti böyük ölçüdə təmin etməklə bərabər, bu hürriyyətin cəmiyyətdəki istehsal qüvvələrini müşkülləşdirəcək dərəcədə həddini keçməsinə dözə bilməz”.\nAzərbaycanla Rusiyanı birləşdirən yeganə qüvvət rus süngüsüdür. Bu qüvvətin sarsıldığı gün Azərbaycan bütün müqəddəratına, hakim, hür və müstəqil bir cümhuriyyət olacaqdır. "Odlu Yurd” da bu inamla fəaliyyət göstərirdi və Azərbaycanın bir gün əsarət zəncirindən xilas olacağına inanırdı: "Azəri xalqının bütün varlığı ilə iman etdiyi istiqlal və milliyyət fikrinin bolşeviklərin zülm və təkkümünə ramən zehinlərdən, ədəbiyyatdan silinmədiyini və silinməyəcəyini açıqca göstərən həqiqətlər meydanda olduqdan sonra bu mücadilədə hansı tərəfin müzəffər çıxacağını kəsdirmək zor olmasa gərək. Bolşevik məzalimi bütün şiddətlə özünü göstərə bilir, terror bütün vəhşətilə məmləkəti pərişan bir vəziyyətə sala bilir. Fəqət buna müqabil milliyyət və istiqlal fikri boğulmayacağı kimi bu yolda görülən mücadilə daha dayandırıla bilməz”.\nQeyd edək ki, "Odlu Yurd”un Azərbaycanın istiqlalı uğrunda aparılan mübarizədə özünə məxsus yeri və rolu olub: "Əgər Azərbaycan istiqlal fikri xalqdan doğmuş, xalqın harsı həyat və xüsusiyyətinin təbii və zəruri bir tələbi isə, əgər xalq bunun xaricində heç bir həyat, heç bir səadət təsəvvür etmirsə, əgər Azərbaycan xalqı yeganə həyat vəsəadəti istiqlal və onun üç rəngli bayrağının altında düşünürsə, o zaman xalqın ölüm-dirim məsələsi qədər mühüm olan bu istiqlal fikri üzərində israr etməsi, inad göstərməsi, ölməsi, fəqət əzmindən dönməməsi lazım gəlir.\n"Odlu Yurd” jurnalında Azərbaycanın istismar olunub Rusiyaya daşınan neftindən, qazından, digər sərvətlərindən də ürək ağrıdan məlumatlar çap edilirdi. "Odlu Yurd” yazırdı: "Budur, cəmi yeddi il ərzində (1920-1927) Bakı neftindən 150 milyon manat gəlir əldə olunub”. O gəlirin 25 milyon manatına neft ehtiyacları üçün xaricdən materiallar alınıb. Qalan 125 milyon manat Rusiyanın hesabına keçib. Bəs Azəri xalqı bu qızıl neftinin müqabilində nə qazanıb?\n"Odlu Yurd”da "Qanlı icraatlar”, "Salyan süngüsü”, "Kollektivləşmənin səmərəsi”, "Həbslərin səbəbi”, "Solovkidə”, "Kommunistləri öldürürlər” başlığı altında verilən yazılarda Azərbaycanın ümumi vəziyyəti, sovetlərin işğalı ilə bağlı müstəqil və azad yaşamaq haqqından məhrumluğu göstərilir. "Gəncədə iğtişaşlar”da yazılır: "Verilən məlumata görə, Gəncədə mühüm iğtişaşlar olmuşdur. İğtişaş zamanı mahudbasma və yağ emalatxanaları yandırılmışdır”.\n"Şəki və Zaqatalada üsyan” başlıqlı məlumatda isə belə yazılırdı: "Şəki və Zaqatalada əhali üsyan edərək kommunistlərlə məsul sovet məmurlarını öldürmüşlər”. "Odlu Yurd”un 1931-ci il 3 saylı nüsxəsində Mirzə Bala Məmmədzadənin "Azərbaycan dövləti” adlı maraqlı yazısı dərc olunub: "Bir millət ya yetişmişdir, öz haqqına müdrikdir, müştərək milli bir şüura malikdir və yaxud əksinə olaraq daha ölgün ictimai bir üzviyyət halına gəlməmişdir”.\nNəşr bolşevik əsarətində haqqı tapdanan Azərbaycanın işğalını bütün dünyaya çatdırırdı. Azərbaycandan isə müəyyən vasitələrlə məktublar, məlumatlar, xəbərlər mətbu orqana göndərilirdi.\n"Odlu Yurd” jurnalı mühacirlərin Türkiyədə çıxardığı son siyasi məcmuə idi. Bu jurnaldakı yazıları belə qruplaşdırmaq mümkündür: 1.Siyasi yazılar. 2. Elm və ədəbiyyatla bağlı yazılar. 3. Mətbuat və kitabiyyətlə bağlı yazılar. 4. Xəbərlər qismi. 5. İstila qurbanları. Jurnalın "İstila qurbanları” başlığı altında isə aşağıdakı yazılara rast gəlinirdi: M.Emin: "Yusifbəyli Nəsib bəy”, Azəri: "Mehmet Bağır bəy”. Nəşrin "Xəbərlər qismi” başlığında isə müxtəlif məlumatlar, xəbərlər verilirdi. Türkiyədə üç ilə yaxın müddətdə nəşr edilən "Odlu Yurd” jurnalı mühacirlərin Azərbaycan istiqlalı uğrunda apardıqları mübarizəyə ciddi dəstək verib əhəmiyyətli rol oynadı.


ƏL-İSRA SURƏSİNİN ŞƏRHİ (101-111) ayələr | İslam Evi\nMəqalələrQurani Kərim və təfsiriƏL-İSRA SURƏSİNİN ŞƏRHİ (101-111) ayələr\nEy Allahın çoxsaylı ayələri ilə yardım etdiyi Elçi! Sən Allahın elçilərinin insanlar tərəfindən yalançı adlandırılan ilki deyilsən. Sənə qədər onlara Allahın Özü ilə danışan İmran oğlu Musa (ə) göndərilmişdi. O (ə), Fironun və onun camaatının yanına doqquz açıq-aşkar möcüzələrlə gəlmişdi və onlardan hər biri bəs edərdi ki, haqqı axtaran doğru yola gəlsin. Bu möcüzələr: ilan, əsa, su basqını, çəyirtkə, bitlər, qurbağalar, qan, əl və dənizin aralanmasından ibarət idi. Əgər sən buna şübhə etmiş olsan, onda İsrail oğullarından soruş. Onlar təsdiq edərlər ki, Firon bu möcü-zələrə baxmayaraq, pak peyğəmbəri (ə) sehrlənmiş adlandırdı.\n(17.102) “Musa dedi: “Sən artıq bilirsən ki, bir başqası deyil, ancaq göylərin və yerin Rəbbi onları əyani möcüzələr kimi nazil etmişdir. Ey Firon! Mən belə güman edirəm ki, sən məhvə düçar ediləcəksən”.\nEy Firon! Göylərin və yerin Rəbbi möcüzələr göndərmişdir ki, Onun qullarının gözləri açılsın. Sən düşündüyünü danışmırsan. Bu üsulla sən Misir xalqını öz tərəfinə çəkməyə cəhd edirsən. Doğrudan da, sən onları axmaq insanlar sayırsan. Mən isə səni məhvə məhkum edilmiş hesab edirəm. Allahın sənə qəzəbi tutacaq və sən cəzalandırılacaqsan. Sənin nəsibin alçaldılma və lənətlənmə olacaqdır.\n(17.103) “Firon onları yerlərindən sıxışdırıb çıxartmaq istədi, lakin Biz onu və onunla olanların hamısını suya qərq etdik”.\n(17.104) “Bundan sonra Biz İsrail oğullarına dedik: “Yaşa-yın bu torpaqda. Son vəd icra olunduğu zaman, Biz sizin hamı-nızı bir yerdə toplayacağıq”.\nFiron Musanı (ə) və onun soydaşlarını Misir torpağından rüsvayçılıqla qovmaq qərarına gəlmişdi. Lakin Allah onu öz qoşunları ilə birlikdə dənizdə batırdı və onların malikanələri və evləri İsrail oğullarının irsinə çevrildi. Onlara bu ölkədə yaşamaq və insanların bir yerə toplanılacağı və hər kəsin törətdiklərinin əvəzini alacağı günə (Qiyamət günü nəzərdə tutulur. F.S.) hazırlaşmaq əmr olundu.\n(17.105) “Biz onu Haqq ilə nazil etdik və o, Haqdan enmiş-dir və səni də Biz müjdə vermək və xəbərdarlıq edən nəsihətçi kimi göndərmişik”.\nAllah Müqəddəs Quranı həqiqətlə nazil etmişdir ki, insanlar Onun hökmləri və qadağanları, mükafatları və cəzalandıracağı barədə bilikləri öyrənsinlər. Quran insanlara daş-qalaq edilmiş hər hansı şeytandan mühafizə olunan (Müəllif ayənin “…şeytandan mühafizə olunan həqiqət…” fraqmentinin şərhində əks etdirərkən, təbii ki, Müqəddəs Quranın Allahın Özü tərəfindən mühafizə edilməsini nəzərə çapdırmaq istəmişdir. Lakin bu mühafizənin mahiyyəti açıq saxlanmışdı və müsəlmanlar bu misilsiz və fövqəlqüdrət Sahibinə məxsus Əsəri bilavasitə Onun Özünün ilahi elminə, hikmətinə əsasən qoruduğunu düşünürdülər və düşünürlər. Bu əslində də belədir. Lakin bununla yanaşı Müdrik və Alim Allah Quranın mühafizəsindən bəhs edərkən, onu ecazkar özünümühafizə mexanizmi ilə təmin etməsini və bunun da, zamanı gəldikdə, bəşəriyyət tərəfindən Allahın rizası ilə kəşf ediləcəyini nəzərdə tuturmuş. Fövqəluca Allahın insanlara nəsib etdiyi bütün elmi- texniki tərəqqi kimi, Quranın möcüzələrini aşkar etməyi də müsəlman alimlərinə və digər saleh insanlara vaxtı çatdıqca nəsib edir. Bu kəşflərdən biri də Türkiyə Respublikası Quran Araşdırmaları Qrupunun və bir sıra digər alimlərin son illərdə aşkar etdikləri Quran möcüzələridir ki, onlar, Allahın Quranda dəfələrlə xatırlatdığı onun mühafizəsi ilə bilavasitə əlaqədar olmasıdır. Bu barədə həmin Araşdırmalar Qrupunun 2005-ci ildə kitab halında İstanbulda nəşr etdirdiyi “Quran heç tükənməyən möcüzə” adlı 454 səhifədən ibarət olan qiymətli bir əsərdir. Tərcüməmizin 4-cü cildindən başlayaraq, zəruriyyət yarandıqca Səədi Təfsirinin bir sıra ayələrinin təfsilatlı izahında həmin əsərdən, tərcüməçinin sətiraltı qeydlərində istifadə ediləcəkdir. Kollektiv müəlliflər qrupu qeyd edir ki, “Bu günümüzün müasir elminin təzəcə öyrəndiyi bilikləri, hələ 1400 il öncədən Quranın bildirməsi kitabımızda öz əksini tapmışdır. Quran bu bilikləri elmi metodologiyaya əsaslanan fizika, kimya və biologiyaya aid kitablardan fərqli bir üslubda verir. Quran müəyyən bir məsələyə aid nəticəni birbaşa gerçəkdən verdiyi halda, bu nəticəyə uzun illərin elmi axtarış və toplanmış təcrübələri əsasında gələn həmin elmlər bu nəticələrin əhəmiyyətli bir qisminə bilavasitə yazdıqları kitablarda təsadüf edirlər. Amma Quran Kainatın Yaradıcısının Kəlamıdır və Onun təcrübələrə əsasən nəticə çıxarmağa ehtiyacı yoxdur. O, Öz mahiyyəti etibarı ilə hər şeyi Biləndir. Buna görə, bəzən bir sanballı kitabda aparılan tədqiqatlar zamanı əldə edilən nəticəni, Quran dörd-beş sözlə ifadə edir”. Həmin əsər, səhifə 16. F.S. ) həqiqətlə və ədalətlə göndərilmişdir. Onu gətirən Muhəmməd Peyğəmbər (ona Allahın salavatı və salamı olsun!) olmuşdur. O (s.ə.s.), Allaha itaət edən insanları həm bu dünyada, həm də öldükdən sonra mükafatlandırılacaqları haqqında xoş xəbərlə sevindirmiş və Ona itaətsizlik göstərənləri isə həm bu dünyada, həm də Axirətdə cəzalandırılacaqları barədə xəbərdar etmişdir. Bu o deməkdir ki, o (s.ə.s.), Allahın mükafatının necə olduğunu və Onun cəzasının necə olacağını təsvir etmişdir.\n(17.106) “Biz Quranı hissələrə ayırmışıq ki, sən onu insan-lara tələsmədən oxuyasan. Biz onu hissə-hissə nazil etmişik”.\nQuran ayələri doğru yolla azğınlıq, həqiqətlə yalan arasın-dakı fərqi nümayiş etdirir. Allah onları nazil etmişdir ki, Muhəmməd Peyğəmbər (ona Allahın salavatı və salamı olsun!) tələsmədən onları insanlara oxusun və onlar da ayələr üzərində düşünsünlər, onların mahiyyətini dərk etsinlər və özləri üçün faydalı olan bilikləri aydınlaşdıra bilsinlər. Vəhylər Peyğəmbərə (ona Allahın salavatı və salamı olsun!) hissə-hissə iyirmi üç il ərzində nazil edilmişdir. Fövqəluca bununla əlaqədar buyurur: “Kafirlər dedilər: “Niyə Quran ona bütövlükdə bir dəfəliyə nazil edilməmişdir?” Biz bunu belə etmişik ki, onlarla sənin ürəyini möhkəmlədək və onu ən gözəl tərzdə sənə izah etmişik. Onlar sənə istənilən məsəli çəkdikdə, Biz sənə həqiqəti və ən yaxşı təfsirini açıqlamışıq” (Furqan, 25/32-33).\n(17. 107) “De: “Ona iman gətirin və ya gətirməyin! Həqiqə-tən, onu əvvəllər elm əta edilmişlərə oxuduqda, onlar, çənələri yerə toxunaraq, səcdəyə qapılırlar”.\n(17. 108) “Onlar deyirlər: “Rəbbimizə həmd olsun! Həqi-qətən, Rəbbimizin vədi mütləq yerinə yetiriləcək”.\n(17.109) “Onlar çənələri ilə yerə toxunaraq və ağlayaraq səcdəyə qapılırlar və bu onların itaətkarlığını artırır”.\nEy Muhəmməd! İnsanlar Quranın haqdan gəldiyinə əmin olduqdan sonra, onu şübhə altına almaq mümkün deyildir, iman gətirməyənlərə və ondan üz çevirənlərə de: “Ya iman gətirin, ya da gətirməyin! Onsuz da Allahın sizə ehtiyacı yoxdur və siz Ona heç nə ilə ziyan vura bilməzsiniz. Siz təkcə özünüz özünüzə zərər vurursunuz. Onun qulları arasında elələri var ki, O, onlara faydalı biliklər əta etmişdir. Quran ayələri onlara oxunanda öz saqqalları ilə yerə toxunaraq üz üstə səcdəyə qapılırlar, çünki ayələr onlara güclü təsir bağışlayır və onları Allahın qarşısında mütiliyə sövq edir. Onlar Allaha həmd və müşriklərin Ona atdıqları iftiraları Ondan uzaqlaşdırırlar. Onlar dirilmənin və əməllərə görə əvəz veriləcəyinin haqq olduğuna inanırlar. Onlar bilirlər ki, Onun vədində xilaf olmayacaqdır və buna şübhə etmirlər. Onlar başlarını yerə qədər aşağı endirir və ağlayırlar, Quran həqiqətləri isə onların Rəbb qarşısında itaətkarlığını gücləndirir”.\nBu ayələrdə Kitab əhlindən olan möminlərdən bəhs edilir. Onlar Muhəmməd Peyğəmbərin (ona Allahın salavatı və salamı olsun!) yaşadığı və ya ölümündən sonra İslamı qəbul edənlərdi. Belə əməlisalehlərdən biri də Abdullah b. Salam idi.\n(17.110) “De: “Allahı və ya Rəhmanı çağırın! Siz Onu necə çağırsanız da, ən gözəl adlar — Onunkudur”. Namazını ucadan qılma, onu pıçıltı ilə də qılma, ikisinin arasında bir yol seç!”\nEy Allahın qulları! Dualarınızı Allaha və ya Rəhmana yönəldin. İstədiyiniz kimi davranın, çünki Allah ən gözəl adların Sahibidir. Pis adlar Ona məxsus deyil və namaz zamanı o adları çəkmək olmaz. Namazınızda hansı bir gözəl adı xatırlasanız mütləq istədiyinizə nail olarsınız. Buna görə də siz Onu, xahişlə-rinizə və dualarınıza uyğun gələn gözəl adları ilə çağırmalısınız.\nSiz qıldığınız namazlarınız zamanı Quran oxuyanda nə qışqırmayın, nə də pıçıltı ilə oxumayın, çünki bu iki əməlin hər biri qınanılandır. Əgər siz ayəni ucadan oxusanız, müşriklər oxuduğunuzu eşidib Quranı və onu gətirəni söyəcəklər. Əgər siz ayələri pıçıltılı səslə oxusanız, onda onlar Quran oxunmasını dinləmək istəyənlərin qulağına çatmayacaq. Buna görə, siz iki ifratçılıq arasında qalan orta yolu seçin.\n(17.111) “De: “Özünə övlad götürməyən Allaha həmd ol-sun ki, səltənətində hakimiyyətinə şərik etməmişdir və alçaldıl-madan qorunmaqda himayədara möhtac deyildir”. Onu əzəmət-lə Fövqəluca say!”\nO, mütləq kamilliyə malikdir, hər cür tərifə, ən gözəl sözlərlə şərəfləndirilməyə layiqdir və hərtərəfli əzəmət Sahibidir. O, hər hansı nöqsandan uzaqdır və övlada möhtac deyil. O, hakimiyyətini təkbaşına sürdürür və səltənəti idarə edir. Ali və aşağı aləmlərin sakinləri Onun qullarıdır və müstəqil hakimiyyətə malik deyillər. O, Öz qüdrətini olduğu kimi saxlamaq və Ona kömək etmələri üçün məxluqlarına möhtac deyildir, çünki O, özünəbəsdir və həmdə Layiqolandır. O, nə göylərdə, nə də yerdə heç bir məxluquna ehtiyac duymur. O, onların bəzilərini, Özünün onlara bəslədiyi mərhəməti və rəhməti sayəsində, himayə edir.\nFövqəluca buyurur: “Allah — iman gətirənlərin Hamisidir. O, onları zülmətdən nura çıxarır” (Bəqərə, 2/257). O, insanların Onun əzəmətli sifətlərini xatırlamalarına, Onun gözəl adlarını şərəfləndirmələrinə, Onun qüsursuz əməllərini tərifləmələrinə və şərik qoşmadan təkcə Ona səmimiyyətlə ibadət etmələrinə layiqdir.\nTarix: 22.02.2012 | Oxunma sayı: 1. 766 baxış


“Nə hikmətdirsə, Azərbaycanın Cənubi Qafqazda, Asiyada önəmli strateji keçid nöqtəsi olduğunu tez-tez gündəmə gətirirlər….Sanki Azərbaycan azərbaycanlıların deyil, beynəlxalq aləmin diqqətini üzərinə toplamış nəzər nöqtəsi kimi danışırlar…”-NUMAN KURTULMUŞ – EtikXəbər\nMəsafələrimiz uzaq olsa da, ortaq məsələlər üzərinə fokuslanaraq könül birliyimizi, fikir birliyimizi daha da möhkəmləndirmiş oluruq. Bir daha konfransın təşkilində zəhməti olan dostlarımıza, iştirakçılara çox təşəkkür edirəm. Çıxışıma başlamadan əvvəl Azərbaycanın qurucu lideri Heydər Əliyevi anadan olmasının 98-ci ildönümündə rəhmətlə anıram. Bu da əslində gözəl bir adətdir. Adətən, insanları ölüm ildönümlərində anırıq. Halbuki, doğum günlərində anılmağın, onların ölümsüzlüyünü ifadə etmə, gördüyü işlərin bərəkətini ifadə etmə baxımından önəmli olduğunu düşünürəm.\nEtikxeber.az xəbər verir ki, bunun AK Partinin Sədrinin birinci müavini, Türkiyə Böyük Millət Məclisinin üzvü Numan Kurtulmuş Türkiyənin Ədalət və İnkişaf Partiyası – Yeni Azərbaycan Partiyası əməkdaşlığı çərçivəsində mərhum Heydər Əliyevin anadan olmasının 98-ci ildönümünə həsr olunmuş “Azərbaycan – Türkiyə, bir millət, iki dövlət: Qarabağ zəfəri sonrası reallıqlar və uydurma erməni soyqırımı açıqlamasının regionda sülhə və stabilliyə təsirləri” mövzusunda videokonfransda çıxışı zamanı deyin.\n“Sizlər vasitəsilə azərbaycanlı qardaşlarımızın hər birinə ürəkdən sevgimizi, sayğımızı ifadə edirəm. Dünyada erməni lobbilərinin həm müharibə zamanı, həm də Qarabağ zəfərindən sonra fəallaşması ilə ortaya çıxan yeni bir dönəmlə qarşı-qarşıyayıq. Bir daha böyük Zəfərdə xidməti olan başda cənab Prezident İlham Əliyev olmaqla, cənab Prezidentimiz Rəcəb Tayyib Ərdoğanı, bütün qəhrəmanları ürəkdən təbrik edirəm. İnşallah bu dönəmdə ortaya çıxan məsələlər, aramızdakı müzakirələrlə yeni perspektiv işlər ortaya qoymağımızı təmin edəcək. Bu konfransın da həm vəziyyəti dəyərləndirmək, həm də yeni perspektivlərlə gələcəyə istiqamətlənən rəylərimizi sağlamlaşdırmaq üçün önəmli olduğunu düşünürəm.\nBelə konfranslarla tək millət, iki ölkə olaraq əziz xalqımız gələcək perspektivimizi sağlamlaşdırmış olur. Qarabağ zəfəri içərisində olduğumuz üçün bəlkə hiss etmədik, amma bu tarixi bir uğurdur. Millətimiz üçün böyük bir uğurdur. Qarabağ hər şeydən öncə Vətəndir. Sözlərimin əvvəlində Türkiyədə də tanınan və sevilən şair, ustad Bəxtiyar Vahabzadənin bu misralarını bir daha xatırlatmaq istəyirəm.\nAK Partinin Sədrinin birinci müavini qeyd edib ki, azadlığın millətimiz üçün nə qədər önəmli olduğunu, Vətənin və Vətən uğrunda şəhadətin nə qədər müqəddəs dəyər olduğunu gənclərimiz bir daha Qarabağ zəfəri ilə açıq şəkildə görmüş oldular:\n“Bu mənada Qarabağ zəfəri siyasi, hərbi, geopolitik, iqtisadi nəticələri qədər toplumsal möhkəmlənmə baxımından fövqəladə dəyər ortaya qoyub.\nQarabağ zəfəri ilə ortaya çıxan ikinci önəmli məsələ isə Dağlıq Qarabağın işğaldan azad edilməsi ilə “Ermənistan dediyiniz ölkənin sərhədləri hansıdır” sualını dünya ictimaiyyətinə ünvanlamasıdır. Ermənistanın sərhədləri nə üçün bəlli deyil? Ermənistan sərhədlərini nə üçün daim genişləndirmək istəyir? Bu suallar Qarabağın azadlığının təmin olunması ilə bir daha dünya gündəminə gəlmiş oldu. Bilirsiniz, Qarabağın işğalı məsələsi İosif Stalinin səyləri ilə 20-ci əsrin əvvəllərində başlanmışdı. Bu torpaqlarda yeni bir Ermənistan qurulması üçün, xüsusilə o torpaqlardan qovulan, sürgün edilən azərbaycanlı qardaşlarımızın boşaltdığı ərazilərə çox sayda erməni gətirildi. Sürətli bir şəkildə ermənilərin Dağlıq Qarabağ bölgəsində yerləşdirilməsi ilə bu bölgədə erməni işğalının əhali baxımından alt zəmini hazırlanmış oldu.\nErmənilər 1988-ci ildən etibarən Azərbaycanlıların sıx yaşadığı kənd və qəsəbələrə hücumları davam etdirdi. Erməni diasporu başda olmaqla, Ermənistandakı önəmli siyasətçilərin bir qisminin zehnində “Böyük Ermənistan” qurmaq idealı var. Bir sözlə, Azərbaycan Qarabağı işğaldan azad etməklə çox önəmli siyasi sualı dünya ictimaiyyətinin diqqətinə çatdırdı. Yəni, bu Ermənistanıın sərhədləri hansıdır və nə üçün Ermənistan bu qədər çox genişlənmək, böyümək istəyir? Azərbaycanın zəfəri ilə meydana çıxan ikinci mövzu budur”.\nNuman Kurtulmuş vurğulayıb ki, üçüncü önəmli məsələ, müharibə zamanı Qarabağın işğaldan azad edilməsinə kimlərin qarşı çıxmasıdır: “Eyni şəkildə cənab Baydenin qondarma erməni soyqırımı məsələsi də Qarabağ müharibəsi zamanı qarşı çıxanların hərəkətlərinin davamıdır. Bu kontekstdə bütün bunların gündəmə gətirilməsi Qarabağ zəfərinin önəmi və dəyəridir. Hazırda erməni lobbilərinin Azərbaycan və Türkiyəyə qarşı açdıqları müharibə, terminologiyadan istifadə etmək lazım gələrsə, sərhədsiz bir savaşdır. Yəni, yeri, zamanı, forması bəlli olmayan çox əhatəli bir savaşdır. Yeri gəlsə, Xocalıdakı kimi qətliam edərlər.\nYeri gələrsə, ASALA kimi terror təşkilatlarını dəstəkləyərək həm azərbaycanlı, həm türk hədəflərinə qarşı hücumlar edərlər. Yeri gələrsə, media savaşları həyata keçirərlər. Yeri gələrsə, lobbilər üzərindən savaşlar edərlər. Həmçinin, akademik ədəbiyyatla, kinoqrafik propaqandalarla mübarizə edərlər. Bu baxımdan Ermənistanın Azərbaycan və Türkiyəyə qarşı mübarizəsi sərhədsiz savaşdır. Bu mənada Qarabağ zəfəri zamanı Türkiyə və Azərbaycanın əl-ələ, yan-yana bu mübarizəyə qarşı dayanması əslində ermənilərin dünya miqyasında bizə qarşı verdiyi bu sərhədsiz savaşı da aşkara çıxarıb”.\nAK Partinin Sədrinin birinci müavini həmçinin qeyd edib ki, Qarabağın işğaldan azad olunması ilə Azərbaycan və Türkiyənin dünyanın qlobal strukturlarına qarşı tənqidlərində nə qədər haqlı olduğunu bir daha ortaya qoyur:\n“BMT başda olmaqla, heç bir beynəlxalq təşkilatın dünyada sülhü təmin etmək, ədaləti bərqərar etmək baxımından azacıq əməyinin, gücünün olmadığı ortaya çıxdı. 1994-cü ildə qurulan ATƏT-in Minsk qrupunun əslində heç bir şey etmədiyini və əslində 30 il Qarabağın işğalını seyr etdiyini bütün dünya görüb.\nQarabağ zəfəri ilə Azərbaycan sonu gəlməyən toplantılar, haqsız olana dayan, sən haqsızlıq edirsən demək cəsarətini göstərməməyin, haqlının güclə nəticə əldə edə biləcəyini bütün dünyaya göstərib. Bu mənada, ATƏT-in Minsk qrupu başda olmaqla bu qurum və quruluşların heç bir dəyəri olmadığı aşkara çıxıb. Eyni şəkildə 25-26 fevral 1992-ci ildə törədilən Xocalı qətliamından sonra “Human Right Watch” təşkilatı dünyadakı heç bir beynəlxalq təşkilatın Xocalı qətliamına səs çıxarmadığını gördük. Dünya qurumlarının ədaləti müdafiə etməyən, tamamilə mövcud status-kvonun qorunmasına səy göstərən qurumlarının da heç bir işə yaramadığını bir daha görmüş olduq. Yenə eyni şəkildə dünya televiziyalarına baxdıqda, Azərbaycanla bağlı dosyeləri, ədalətsiz yayımları görürük.\nNə hikmətdirsə, Azərbaycanı neft və qaz zənginliyi ilə, Cənubi Qafqazda, Asiyada önəmli strateji keçid nöqtəsi olduğunu tez-tez gündəmə gətirirlər. Sanki Azərbaycan azərbaycanlıların deyil, beynəlxalq aləmin diqqətini üzərinə toplamış nəzər nöqtəsi kimi danışırlar. Amma azərbaycanlıların dərdləri ilə bağlı heç bir hərəkət etməzlər. Ona görə Azərbaycanın bu zənginliklərindən, strateji önəmindən bəhs edən beynəlxalq ictimaiyyətin nə üçün Xocalı qətliamı və Qarabağın işğalı kimi mövzularda illərdir səssiz qaldıqlarını bir daha sormaq istəyirəm. Bu mənada Qarabağ zəfəri dünya sistemindəki boşluqların ortaya çıxarılması, həm də güclərimiz birləşdirildiyində nə qədər önəmli nəticələr əldə edildiyini göstərməsi baxımından xəbərdarlıq fişəngi kimidir.\nBu məsələ dünyanın bir çox yerlərində Türkiyə və Azərbaycana qarşı fəaliyyətlərini davam etdirənlərin diqqətini çəkib. ABŞ, Fransa, Belçika və bir çox Qərb ölkəsindəki Türkiyə və Azərbaycan əleyhdarlarının necə erməni lobbilərinin çörəyinə yağ sürtdüyünü, onlarla necə əlaqədə olduqlarını, yeri gəldikdə ASALA, PKK, PYD, FETÖ kimi terror təşkilatlarına necə dəstək verdiklərini bir daha ortaya çıxarıb. Türkiyə ilə birlikdə Azərbaycanın əl-ələ olması bu coğrafiyada dəyərli bir tənhalıqdan qurtuluş və qürurlu duruş kimi dünyaya dərs vermişdir”.\nN.Kurtulmuş bildirib ki, Qarabağ zəfəri Qafqazlarda sülhə, təhlükəsizliyə, ədalətə, problemləri dialoq vasitəsilə həll etmək üçün yeni siyasi meydan açıb:\n“Cənab Prezidentimizin Bakı səfəri çərçivəsində Qafqazdakı 6 ölkənin bu regionun problemlərini həll edə biləcək önəmli gücə sahib olduğunu ifadə etməsi əslində tam olaraq bu nöqtəni işarə edən bir hadisədir. Yəni biz bu bölgədə ədalətli sülh ortaya çıxdıqdan, ölkələrin ərazi bütövlüyü tanındıqdan sonra Qafqazdakı məsələləri müzakirə etmək üçün fövqəladə siyasi işbirliyi mühiti əldə edirik. Fikrimcə, Qarabağ zəfərini beçinci önəmli dərsi də budur”.\nN.Kurtulmuş vurğulayıb ki, ABŞ prezidenti Co Baydenin qondarma erməni soyqırımı sözünü təkrarlamış olması tarixi həqiqətləri dəyişdirmə gücündə deyil:\n“Açıq şəkildə ifadə edirik ki, cənab Baydenin bu sözləri mənasız, siyasi məqsədlər üçün söylənmiş və erməni lobbilərin könlünü xoş tutmaq üçün dilə gətirilib. Daha açıq formada desəm, cənab Bayden ABŞ-ı erməni lobbilərinə girov vermişdir. Bu ABŞ-ın milli maraqlarına da ziddir.\nBu həqiqətləri də əks etdirmir. Bizim tariximizdə heç bir şəkildə soyqırım yoxdur. Əgər soyqırımdan bəhs edənlər varsa, onlara geriyə dönüb öz tarixlərinə baxmağı tövsiyə edirik. Yaşadıqları ABŞ-a dönüb baxsınlar. Yeni qitənin əsl sahibləri olan yerlilərin necə və hansı formada yox edilməsinin hesabını versinlər. Xirosima və Naqasakidə 350 min insanın ölümünə səbəb olan və sadəcə yaşayanlar deyil, sonrakı nəsillərin kökünü kəsən xain atom bombasının əmələ gətirdiyi soyqırıma baxsınlar. Əgər soyqırım axtarırlarsa, getsinlər Vyetnamda insanlıq əleyhinə hansı, cinayətlər törətdiklərini gözdən keçirsinlər. Həmçinin müharibə zamanı yaponiyalıları toplanma düşərgələrində nasist Almaniyasından betər şəkildə davrandıqlarını xatırlasınlar. Əgər o qədər geriyə gedəcək hafizələri yoxdursa, daha yaxın illəri nəzərdən keçirsinlər. Əfqanıstanda öldürdükləri 1.5 milyon insanın hesabını versinlər. İraqın işğalı ilə məhv edilən 1 milyondan artıq insanın hesabını versinlər.\nBağdaddakı qətliamlara baxsınlar. Quantanamo kimi həbsxanalardakı insanlıq əleyhinə cinayətləri, işgəncələri xatırlasınlar. Dolayısı ilə bizim tariximizin heç bir dönəmində soyqırım yoxdur. Osmanlıda ermənilər sadiq millət olaraq qəbul edilirdi. Amma Osmanlının dağıntıları üzərində qınçaqlara, daşnaqlara, erməni təşkilatlarına kimlər dəstək, silah verdi? Türkiyədə, Azərbaycanda erməniləri dəstəkləyərək bizə qarşı kim qaldırdı? Bu gün ASALA, PKK, PYD kimi terror təşkilatlarının dəstəklənməsi dünyadakı imperialist təzahürlərin yeni formasıdır. 100-120 il əvvəl nə edirdilərsə, indi də eynisini edirlər. Biz bu oyunu bilirik. ABŞ və bəzi imperialist keçmişə sahib ölkələr arasında bölgəyə, Yaxın Şərqə baxışımızda təməl fərqlilik var. Biz Türkiyə olaraq, sülhə, sabitliyə və həmrəyliyə sahib bir bölgə istəyirik.\nBölgə xalqlarının türklər, ermənilər, kürdlər, ərəblər, əcəmlər, sünnilər, şiələr, fərqli məzhəbləri, fərqli dinləri ilə birlikdə sülh içərisində yaşasınlar. Türkiyə olaraq məqsədimiz daha çox inteqrasiya, birləşmə, əməkdaşlıq və rifahın yüksəldilməsidir. Təəssüf ki, bəzi imperialist keçmişə sahib ölkələr və bu gün ABŞ-ın Yaxın Şərqdə yürütdüyü siyasət daha çox parçalanmanın təmin edilməsinə xidmət edir. Bu baxış fərqləri Baydenin ifadə etdiyi kimi, qondarma soyqırım kimi məsələlərdə ortaya çıxır. Bunu təkcə Türkiyəyə düşmən münasibət kimi ortaya qoymurlar.\nQeyd etdiyim kimi erməni məsələsi üzərindən bölgədə yenidən 100 il öncə etdiklərini təkrarlamaq istəyirlər. Biz iki dövlət, tək millət Azərbaycan və Türkiyə Qafqazların önəmli iki ölkəsi olaraq xalqlarımızla birlikdə Qarabağ zəfərindən sonra daha ayıq bir şəkildə yolumuza davam edəcəyik. Qardaşlığımızı, əməkdaşlığımızı, həmrəyliyimizi hər sahədə irəli aparacağıq. Bu məqsədlə Yeni Azərbaycan Partiyası və Ədalət və İnkişaf Partiyası bu böyük gələcək mübarizəsində iki önəmli güc olaraq ölkələrimizi irəli aparmaq üçün mübarizə aparacağıq”.


Elan nömrəsi: 419556\nXırdalan şəhərinin tam mərkəzində dəyərindən ucuz qiymətə təmirsiz mənzil satılır. Bina 15 mərtəbəlidir. Mənzil təcili satılır. Ümumi sahəsi 83kvm-dən ibarət olan mənzil qanuni 2 otaqdan ibarətdir. Həmin binanın 11-ci mərtəbəsində yerləşir. Yalnız nağd şəklində 32.000AZN ödəyib mənzilə sahib olma imkanı əldə edin. Təmiri zamanı 3 otaqa bölgü etmək mümkündür. Real alıcıya endirim olacaq. Məlumat üçün qeyd edilən nömrə ilə əlaqə saxlayın\nBaxılıb: 104 , Tarix: 03.10.2019 Göndər\nev alqi satqisi ev elanlari cam balkon detoxic unvan.az kiraye evler evim.az 2020 tecili ucuz satilan evler 2020 masaj birja samsung galaxy 72 62 qiymeti kombi ustasi kondisioner ustasi kurslar asan xidmet inqilab kucesinde yerlesen elaqe nomresi xetai rayonu inqilab ismayilov kucesi56 inqilab da villa 100 manatliq telefonlar irsad telecom mobil telefon iphone 6 splus qiymeti yeni tezbazar.az


Aİİ tədris elektron idarə edilməsi sisteminə keçəcək » Newscenter.az\nAİİ tədris elektron idarə edilməsi sisteminə keçəcək\n07 fev 2019, 14:58\nNewscenter.az.7.02.2019. Azərbaycan İlahiyyat İnstitutunda (Aİİ) ölkəmizin qabaqcıl informasiya texnologiyaları şirkətlərindən biri olan “Neuron Technologies”ilə görüş təşkil olunub. Newscenter.az xəbər verir ki, İnstitutun rektoru Ceyhun Məmmədov şirkətin direktoru İsmayıl Ələkbərovu qəbul edib, layihənin tətbiqi ətrafında ətraflı fikir mübadiləsi aparılıb.\nRektor C. Məmmədov bildirib ki, “Azərbaycan İlahiyyat İnstitutunda təhsilin müasir texnologiyalar əsasında inkişafı və tədrisin şəffaflığının təmin edilməsi İnstitut qarşısında duran prioritet məsələlərdən biridir. Bu məqsədlə ölkəmizdə sözügedən sahədə kifayət qədər potensiala və təcrübəyə malik olan “Neuron Technologies” şirkəti ilə əməkdaşlıq qurmağı düşünürük”.\nAzərbaycan nümayəndə heyəti Avstriyaya səfər edəcək 29 noy 2017, 17:04\n"AtaSığorta" ASC yeni nümayəndəlik və satış ofisini istifadəyə verdi 17 avq 2017, 15:29


Şirvan Şəhər İcra Hakimiyyətinin başçısı İlqar Abbasovun “Bilik günü” münasibəti ilə təbriki\n15 Sentyabr , 2020\nHörmətli müəllimlər və valideynlər!\nSizi yeni dərs ilinin başlanması, “Bilik Günü” münasibəti ilə səmimi-qəlbdən təbrik edirəm!\nMüasir dünyada hər bir ölkənin gələcəyi təhsilin səviyyəsi ilə ölçülür. Ölkəmizdə bu istiqamətdə atılan addımlar bu fikri bir daha söyləməyə əsas verir ki, Azərbaycan öz gələcəyini daha etibarlı və inamlı görmək əzmindədir.\nDövlət başçısının təhsil sektoruna göstərdiyi diqqət və qayğı nəticəsində son illər təhsil tariximizdə yüksək inkişaf, bütün sahələrdə islahatların daha da dərinləşməsi dövrü kimi xarakterizə olunur, təhsil sektorunun inkişafı dövlət siyasətinin əsas prioritetlərindən biri kimi nəzərə alınır.\nMöhtərəm Prezidentimiz cənab İlham Əliyevin təşəbbüsü ilə reallaşdırılan, təhsil sektorunun yol xəritəsi olan təhsilin inkişafı üzrə Dövlət Strategiyasının təsdiq edilməsindən 6 ildən çox vaxt ötmüşdür. Ötən müddət ərzində strategiyanın icrası istiqamətində bir sıra əhəmiyyətli nailiyyətlər əldə edilmişdir.\nAzərbaycan Respublikası Prezidenti cənab İlham Əliyevin diqqət və qayğısı nəticəsində, Azərbaycan Respublikasının Birinci vitse-prezident Mehriban xanım Əliyevanın təşəbbüsü ilə ümumi təhsil müəssisələrinin infrastrukturunun müasirləşdirilməsi istiqamətində əhəmiyyətli işlər görülmüşdür. Məktəb tikintisi sahəsində həyata keçirilən tədbirlər nəticəsində bir milyondan çox şagirdin təlim şəraiti əhəmiyyətli şəkildə yaxşılaşdırılmışdır.\nDünyanı bürüyən koronavirus pandemiyasının Azərbaycan ərazisində yarada biləcəyi təhlükənin qarşısının alınması, profilaktik və təxirəsalınmaz tədbirlərin operativ həyata keçirilməsində möhtərəm Prezidentimiz cənab İlham Əliyev, Azərbaycan Respublikasının Birinci vitse-prezidenti Mehriban xanım Əliyeva tərəfindən bütün zəruru tədbirlər həyata keçirilmişdir.\nAzərbaycan Respulikası Nazirlər Kabinetinin 10 sentyabr 2020-ci il tarixli qərarı ilə “Xüsusi karantin rejimi dövründə Azərbaycan Respublikasında fəaliyyət göstərən təhsil müəssisələrində tədris və təlim-tərbiyə prosesinin təşkilinin müvəqqəti Qaydaları” təsdiq edilmişdir.\n15 sentyabr 2020-ci il tarixdən etibarən ölkənin ümumi təhsil müəssisələrində ibtidai təhsil səviyyəsi üzrə tədris və təlim-tərbiyə prosesinin başlanmasını nəzərə alaraq Azərbaycan Respulikası Nazirlər Kabinetinin qeyd olunan Qərarının şəhərin təhsil müəssisələrinin rəhbərləri, pedaqoji kollektivləri, şagirdləri tərəfindən icrasının təmin olunması mütləqdir.\nQeyd olunan qaydaların tələblərinə riayət olunması təhsil müəssisələrinin normal fəaliyyət göstərməsi ilə yanaşı şagird və müəllimlər arasında COVİD-19 virusunun yayılmasının qarşısının alınmasına ciddi xidmət edəcəkdir.\n2020-2021-ci tədris ilinin günün tələbləri səviyyəsində təşkilində və yüksək səviyyədə həyata keçirilməsində hər birinizə uğurlar arzulayıram!\nŞirvan Şəhər İcra Hakimiyyətinin başçısı


Ədalət istəyirik! » GundemXeber İnformasiya Portalı\nGundemxeber.biz » Ölkə » Cəmiyyət » Ədalət istəyirik!\nTarix: 5-11-2019, 16:13 Bölmə :Cəmiyyət Baxış: 35\n1) İlk olaraq hadisə anına diqqət yetirək: Oktay Gülalıyev məhz getdiyi son ünvana 30-40 metr məsafə qalmış, piyada keçidinin piyadalar üçün "keç işarəsi" verildiyi anda taksi sürücüsünün idarə etdiyi avtomobilin "səhv, təhlükəli, hədəfə alınmış" kimi hərəkətlərindən sonra vurulur. Ona görə "səhv dönüş" ki, taksi sürüçüsü peşəkar olmasa da, paytaxt şəhərdə taksi fəaliyyəti göstərdiyi səbəbindən müəyyən təcrübəyə malikdir. Odur ki, sürücü sol istiqamətdə dərhal dönüş etməməli, yolun ikinci zolağına çatdıqda dönmə manevrini yerinə yetirməli idi. Həmçinin ona görə hərəkəti "təhlükəli dönüş" hesab edirəm ki, sürücü dönmə manevri etdikdə istənilən halda piyada keçidində ya instinq olaraq qeyri ixtiyarı ayağını qazdan çəkməklə əyləc basmalı, ya da ki, eyni hərəkəti düşünməklə həyata keçirməli idi. Amma biz sürücüyə xarakterizə olunacaq imkanları onda görə bilmədik. Hadisə anında "hədəfə alınmış" kimi təsir bağışlayan hərəkət istiqaməti isə birbaşa zərərçəkmişin üzərinə sürətlə getmək olub və sürücü yalnız hədəf vurulduğu anda əyləci adi qaydada basmaqla kifayətlənib. Hər kəsə məlumdur ki, istənilən sürücü panik anında əyləcdən qəflətən istifadə edir və bu hal kənardan aşkar müşahidə olunacaq tərzdə nəzərə çarpır. Hesab etsək ki, "Hyundai Accent" markalı, yüngül çəkili, ABC əyləc sisteminə malik avtomobili panik anında arxayınlıqla saxlamaq mümkündür, bu yalan olar. Həmin həyacanlı durumda sürücü əyləc basdıqdan sonra ən azından silkələnmiş öz bədən hərəkəti ilə şok yaşayardı. Göründüyü kimi hadisə anında biz sadalanan heç biri təbii təsir bağışlayan qəza anını görə bilməmişik.\n2) Sürücü və piyada zolağına yaxınlaşan X adamın müşahidə və davranışlarına nəzər salaq: Deməli Oktay Gülalıyev yaşıl işıqda piyada zolağına düşərkən ona yaxın duran şübhəli şəxs öz hərəkətini davam etdirmir, əlində tum çırtlayaraq müşahidəsini davam etdirir. Təxminən 5-6 saniyə sonra hadisə baş verir. Amma həmin şübhəli şəxs yenə eyni tərzdə, təmkinlə olanları seyr edir və yalnız özündən sonrakı bir neçə nəfər qəza yerinə yaxınlaşdıqdan sonra o, da öz növbəsində hadisəyə baxmaq üçün hərəkət edir. Yəni, eynilə sürücü kimi o, da hadisənin şahidi olaraq panikə qapılmır. Sürücünün hadisədən sonrakı davranışlarında onun təcrübəsiz və həyəcanlı olması nəzərə çarpmır. Belə ki, hadisə anından sonra o, avtomobilin "ruçnoy" deyilən əyləcini çəkir, sonra "qəza işıqlarını" yandırır, arxayın şəkildə avtomobildən düşərkən ilk ağlına gələn kənardakı "şübhəli şahid"ə baxmaq olur. Hələ arxayınçılıq fürsəti var ikən, əlindəki siqaretdən daha bir tüstü alaraq sonra əsəblə yerə çırpır. Xəstəyə yaxınlaşdıqda isə, ona ilkin tibbi yardım və s. göstərilməsindən çox, özünü sığortalayırmış kimi birbaşa xəstəxanaya çatdırmaq məqsədində olur. Adətən zərərçəkmişin durumu ilk baxışdan yaxşı qənaətində olduqda əksər qəza törətmiş sürücü onu xəstəxanaya deyil, qeyri şəraitə çəkməyə çalışır. Amma qəza törətmiş sürücü onu avtomobilinə qoyaraq birbaşa xəstəxanaya istiqamət götürür.\n3) Qəza anından sonra ortaya çıxmış şübhələrin aradan qaldırılmaması: Bu cür haqlı tələblər və iradlar yerindəcə hüquq-mühafizə orqanlarına və digər məsul şəxslərə ünvanlanır. Belə ki, əgər taksi sürücüsünün baş vermiş cinayət hadisəsində hər hansı qəsdi olmayıbsa, o zaman sürücünün gün ərzində qəbul etdiyi sifarişlər, telefon əlaqələri, hadisə anına yaxın vaxtda olan müşahidə kameralarına düşən hərəkət trayektoriyası ortaya çıxarılmalıdır. Eyni zamanda şübhələri üzərinə çəkmiş, piyada zolağına daxil olmayan "şübhəli şahid" kimi qeyd etdiyimiz şəxsin kimliyi və hadisədən əvvəlki hərəkətlərini əks etdirən görüntülər ortaya çıxarılmalıdır. Baş vermiş hadisədən sonra DİN rəsmi məlumatı ilə yanaşı ortaya qəza anını əks etdirən görüntülər çıxardı, amma şübhələri aradan qaldıracaq başqa heç nəyə rast gəlmədik. Hansı ki, həmin görüntülərdən daha dolğun və effektli çəkiliş təsadüfən başqa avtomobilin videoregistratoru ilə çəkilib və sosial şəbəkələrdə yayılmış olub.\nTəbii ki, hakimiyyətin bu işdə əli ...


#narkotik Xaçmazda narkotik maddə becərən şəxs saxlanılıb\n“Xaşxaş-2021” şərti adlı kompleks əməliyyat-axtarış və profilaktik tədbirlər çərçivəsində Xaçmaz Rayon Polis Şöbəsinin (RPŞ) əməkdaşları narkotik vasitələrin qanunsuz dövriyyəsinə qarşı mübarizə tədbirlərini davam etdirirlər.\nDaxili İşlər Nazirliyinin Mətbuat Xidmətinin Quba Regional Qrupunun məlumatına görə, Xaçmaz RPŞ-nin əməkdaşları tərəfindən keçirilmiş əməliyyat-axtarış tədbirləri nəticəsində rayon ərazisində narkotik tərkibli bitkilərin külli miqdarda kultivasiyası ilə məşğul olmaqda şübhəli bilinən rayon sakini Əlsafa Hüseynov saxlanılıb. Həmin şəxsin yaşadığı evin həyətyanı sahəsinə baxış keçirilən zaman ümumi çəkisi 60 kiloqrama yaxın yaş vəziyyətdə əkilib-becərilməsi qadağan olunmuş çətənə (kannabis) bitkisi və ümumi çəkisi yeddi kiloqramdan çox olan marixuana aşkar olunaraq götürülüb.\nBundan başqa RPŞ əməkdaşlarının keçirdikləri əməliyyat-axtarış tədbirləri zamanı rayon sakini Zahid Tahirov saxlanılıb. Həmin şəxsin yaşadığı evə baxış keçirilən zaman 22 ədəd kibrit qutusunda marixuana, 42 ədəd bükümdə heroin, “patı”, “şüşə” adlanan narkotik vasitə metamfetamin və bir ədəd elektron tərəzi aşkar olunaraq götürülüb.\nHər iki faktla bağlı istintaq aparılır.


“Müflisləşmə və iflas haqqında” Qanunda dəyişiklik edildi - Muhasibat.Az\n“Müflisləşmə və iflas haqqında” Qanunda dəyişiklik edildi\n“Müflisləşmə və iflas haqqında” Azərbaycan Respublikasının Qanununda (Azərbaycan Respublikasının Qanunvericilik Toplusu, 1997, № 6, maddə 460; 2001, № 1, maddə 25, № 6, maddə 362; 2002, № 5, maddə 241; 2006, № 3, maddə 225; 2007, № 5, maddə 401; 2008, № 5, maddə 348; 2010, № 4, maddə 276; 2015, № 4, maddə 355, № 11, maddə 1260; 2017, № 3, maddə 332, № 5, maddə 736) aşağıdakı dəyişikliklər edilsin:\n1.1. doqquzuncu abzasda “yenidən təşkil edilməsi” sözləri “ödəmə qabiliyyətinin bərpası” sözləri ilə əvəz edilsin;\n1.2. aşağıdakı məzmunda onuncu abzas əlavə edilsin:\n“Sağlamlaşdırma planı – borclunun ödəniş qabiliyyətinin bərpası və iş yerlərinin saxlanması məqsədilə kreditorun (kreditorların) tələblərinin ödənilməsi cədvəli, həmçinin əldə olunan nəticələr, istifadə olunan resurslar və mümkün risklər göstərilməklə sağlamlaşdırma prosesinin tətbiqi zamanı borclunun sağlamlaşdırılmasına yönələn və borclu ilə kreditor (kreditorlar) arasında qarşılıqlı razılıq əsasında həyata keçirilən tədbirlər kompleksini özündə əks etdirən sənəd;”.\n2. 24-1-ci maddə üzrə:\n2.1. maddənin adında “əsas vəsaitlərinin” sözləri “aktivlərinin” sözü ilə əvəz edilsin;\n2.2. maddənin mətnində “Borclunun əsas vəsaitlərinin” sözləri “Dəyəri borclunun aktivlərinin 5 faiz və daha çox hissəsini təşkil edən aktivlərin” sözləri ilə əvəz edilsin, “kreditorların” sözündən əvvəl “bu Qanunun 48-ci maddəsinin 5-ci hissəsində müəyyən edilmiş qaydada” sözləri əlavə olunsun;\n2.3. aşağıdakı redaksiyada ikinci cümlə əlavə edilsin:\n“Dəyəri borclunun aktivlərinin 5 faizindən az hissəsini təşkil edən aktivlərin satılması əmlak inzibatçısı tərəfindən bu Qanunun tələbləri nəzərə alınmaqla kreditorlar yığıncağının razılığı olmadan həyata keçirilə və ya satış planına daxil edilməsi təklif edilə bilər.”.\n3. 41-ci maddə üzrə:\n“1. Borclu və ya kreditor (kreditorlar) tərəfindən sağlamlaşdırma haqqında məhkəməyə verilən ərizədə aşağıdakılar göstərilməlidir:\nb) ərizəçi fiziki şəxs olduqda onun soyadı, adı, atasının adı və ünvanı, ərizə hüquqi şəxsin adından verildikdə onun adı və hüquqi ünvanı;\nc) bütün məlum kreditorların adları (kreditor fiziki şəxs olduqda – adı, atasının adı, soyadı, hüquqi şəxs olduqda – hüquqi şəxsin adı), poçt ünvanı və onların borcluya qarşı irəli sürdüyü tələblərin məbləğləri;\nç) məhkəmə tərəfindən sağlamlaşdırma imkanına baxılan müddət ərzində kreditorların bununla əlaqədar məruz qalacağı əlavə itkiləri ödəməyə razılıqları barədə məlumatlar;\nd) borclunun ödəmə qabiliyyətinin sağlamlaşdırma əsasında bərpasının mümkünlüyünün əsaslandırılması;\ne) sağlamlaşdırma planının kreditorlar yığıncağı tərəfindən qəbulu haqqında məlumatlar;\nə) borc öhdəliyinin məbləği haqqında məlumat;\nf) gələcək ödənişlərin vaxtında ödənilməsi, o cümlədən kreditorların tələblərinin təmin edilməsinin mümkünsüzlüyü barədə əsaslandırma;\ng) borcluya məxsus əmlak, o cümlədən girovda, ipotekada, kirayədə, icarədə, lizinqdə olan əmlakı, banklarda və ya digər kredit təşkilatlarında, habelə saxlancda olan pul vəsaitləri, bank hesab nömrələri;\nh) borclunun işin məhkəmədə baxılması üçün zəruri hesab etdiyi digər məlumatlar;\nx) ərizəyə əlavə edilmiş sənədlərin siyahısı.”;\n3.2. aşağıdakı məzmunda 1-1-ci hissə əlavə edilsin:\n“1-1. Bu maddənin 1-ci hissəsində göstərilən ərizəyə aşağıdakı sənədlər əlavə edilir:\na) dövlət rüsumunun ödənilməsi haqqında sənəd;\nb) bu maddənin 1-ci hissəsinin ç) bəndində nəzərdə tutulan razılıqları təsdiq edən sənədlər;\nc) borcları, icra müddəti başa çatmamış öhdəlikləri, habelə borclunun ödəmə qabiliyyətinin olmamasını təsdiq edən sənədlər;\nç) kreditorlar yığıncağında iştirak edən şəxslərin siyahısı;\nd) kreditorlar yığıncağı tərəfindən qəbul edilmiş sağlamlaşdırma planı;\ne) sağlamlaşdırma planının kreditorların yığıncağı tərəfindən qəbulunu təsdiq edən sənədlər;\nə) müvəqqəti əmlak inzibatçısı tərəfindən sağlamlaşdırma planının səmərəliliyini təsdiqləyən sənəd.”;\n3.3. 3-cü hissənin birinci cümləsində “layihəsinin” sözü “planının” sözü ilə əvəz edilsin;\n3.4. 6-cı hissənin “c)” bəndində “əmlak” sözündən əvvəl “müvəqqəti” sözü əlavə edilsin;\n3.5. 10-cu hissədə “Sağlamlaşdırma” sözü “Bu Qanunun 41-2-ci maddəsinin tələbləri nəzərə alınmaqla, sağlamlaşdırma” sözləri ilə əvəz edilsin.\n4. Aşağıdakı məzmunda 41-1-ci və 41-2-ci maddələr əlavə edilsin:\n“Maddə 41-1. Sağlamlaşdırma planı və onun təsdiq edilməsi qaydası\n1. Borclunun sağlamlaşdırılması sağlamlaşdırma planına uyğun olaraq həyata keçirilir. Borclu sağlamlaşdırma planını borclu və kreditorlar arasında sağlamlaşdırma haqqında qərar qəbul edildiyi gündən üç ay müddətində tərtib etməlidir. Sağlamlaşdırma planının məzmunu müvafiq icra hakimiyyəti orqanı tərəfindən müəyyən edilir.\n2. Borclu tərtib etdiyi sağlamlaşdırma planını kreditorların yığıncağına təqdim etməlidir.\n3. Sağlamlaşdırma planı və ona edilən dəyişikliklər kreditorların yığıncağının qərarı ilə bu maddənin 9-cu hissəsində müəyyən edilmiş qaydada qəbul edilir və məhkəmə tərəfindən təsdiq edilir.\n4. Sağlamlaşdırma planının qəbul edilməsi ilə əlaqədar kreditorlar yığıncağında borcluya qarşı eyni tələbləri olan və tələblərin ödənilməsində bir-birinin qarşısında üstünlükləri olmayan kreditorlar qrupu, bu maddənin 9-cu hissəsinə uyğun olaraq, iştirak etməlidir. Kreditorlar qrupu kreditorların aşağıdakı bölgüsü nəzərə alınmaqla formalaşdırılır:\na) girov və ya ipoteka ilə təmin edilən öhdəliklər üzrə kreditorlar;\nb) həyata və ya sağlamlığa vurulmuş zərərin ödənilməsi haqqında tələblər, habelə alimentlərin tutulması barəsində tələblər üzrə kreditorlar;\nc) əmək müqaviləsi ilə işləyən şəxslərə işdənçıxma müavinətlərinin və əməkhaqqının ödənilməsi üzrə və müəlliflik müqaviləsinə görə haqların ödənilməsi barədə tələblər üzrə kreditorlar;\nç) dövlət büdcəsinə, məcburi dövlət sosial sığorta haqları üzrə büdcədənkənar dövlət fonduna və bələdiyyələrin büdcələrinə ödənişlər, kredit təşkilatlarının təminatsız borcları və onların faizləri üzrə kreditorlar;\nd) qanundan və ya müqavilədən irəli gələn tələblər üzrə digər təminatsız kreditorlar (o cümlədən mal, iş və xidmət müqavilələri üzrə təminatsız kreditorlar);\ne) borclu hüquqi şəxsin təsisçiləri (iştirakçıları).\n5. Sağlamlaşdırma planı hər bir kreditorlar qrupu daxilində səsvermə yolu ilə qəbul edilir. Kreditorlar qrupu daxilində sağlamlaşdırma planının səsvermə yolu ilə qəbulunda həmin qrupun kreditorlarının üçdə ikisindən artıq hissəsi iştirak etməlidir.\n6. Sağlamlaşdırma planı hər bir təminatlı kreditorlar qrupu daxilində tələblərin məbləğinin üçdə ikisindən artıq hissəyə malik olan kreditorlar tərəfindən qəbul edilməlidir. Borclunun aidiyyəti şəxsləri olan təminatlı kreditorların tələbləri sağlamlaşdırma planının qəbul edilməsi ilə bağlı səsvermədə iştirak məqsədləri üçün nəzərə alınmır.\n7. Sağlamlaşdırma planı eyni növdən olan təminatsız kreditorlar qrupu daxilində tələblərin məbləğinin 50 faizindən artıq hissəyə malik olan kreditorlar tərəfindən qəbul edilməlidir. Borclunun aidiyyəti şəxsləri olan təminatsız kreditorların tələbləri sağlamlaşdırma planının qəbul edilməsi ilə bağlı səsvermədə iştirak məqsədləri üçün nəzərə alınmır.\n8. Təminatlı kreditorun tələbi əsasında, sağlamlaşdırma planına həmin təminatlı kreditorun girov və ya ipoteka hüququndan imtinası barədə şərt daxil edilir. Həmin kreditor girov və ya ipoteka hüququndan imtina etdiyi tələblərə münasibətdə təminatsız kreditor sayılır.\n9. Hər bir kreditorlar qrupu özünün seçdiyi bir üzv vasitəsilə kreditorlar yığıncağının səsverməsində iştirak etməlidir. Kreditorlar qrupu bir kreditordan ibarət olduqda, həmin kreditor səsvermədə şəxsən iştirak etməlidir. Səsvermədə iştirak edən kreditorlar qrupu (üzvlər) bərabər hüquqa malikdir. Kreditorlar yığıncağının qərarı səsvermədə iştirak edən üzvlərin sadə səs çoxluğu ilə qəbul edilir. Hər qrupun bir üzvü bir səs hesab edilir. Səslər bərabər olduqda kreditorların yığıncağının sədrinin səsi həlledici hesab olunur. Sədr kreditorların yığıncağı tərəfindən seçilir.\n10. Borclu müvəqqəti əmlak inzibatçısına kreditorların yığıncağının iclasından sonrakı gündən gec olmayaraq tərtib etdiyi və kreditorlar yığıncağı tərəfindən qəbul edilən sağlamlaşdırma planını təqdim etməlidir. Müvəqqəti əmlak inzibatçısı sağlamlaşdırma planının səmərəliliyini təsdiq etməlidir.\n11. Borclu sağlamlaşdırma planını kreditorların yığıncağı tərəfindən qəbul edildiyi gündən 3 gün müddətində təsdiq üçün məhkəməyə təqdim etməlidir.\nMaddə 41-2. Sağlamlaşdırma prosesinə başlanılmasının hüquqi nəticələri\n1. Sağlamlaşdırma prosesinə başlanılması haqqında məhkəmənin qərarı qəbul edildiyi andan aşağıdakı hüquqi nəticələr yaranır:\na) əmlak inzibatçısının bu Qanunun 20-ci maddəsinin 4-cü hissəsində qeyd olunan hüquqları nəzərə alınmaqla, borclunun təsisçilərinə (iştirakçılarına), digər idarəetmə və nəzarət orqanlarına borcluya məxsus əmlakların istifadəsi və onların üzərində sərəncam verilməsi qadağan edilir;\nb) borclunun bütün kreditorlarının, borclunun təsisçilərinin (iştirakçılarının), habelə digər idarəetmə və nəzarət orqanlarının üzvlərinin borcluya qarşı iddiaları üzrə məhkəmələrin qəbul etdiyi qərarların icrası dayandırılır;\nc) borclunun bütün kreditorlarının, borclunun təsisçilərinin (iştirakçılarının), habelə digər idarəetmə və nəzarət orqanlarının üzvlərinin ərizəsi əsasında borcluya münasibətdə iflas haqqında işin qaldırılmasına yol verilmir;\nd) borclunun bütün kreditorlarının tələbləri, o cümlədən mübahisəsiz (akseptsiz) qaydada ödənilməli olan tələblər üzrə borclunun bank hesablarından pulların çıxarılmasına, habelə tələblərin borclunun əmlakına yönəldilməsinə yol verilmir.\n2. Təminatlı kreditorun (kreditorların) girov (ipoteka) predmetinin məhv olmasına gətirib çıxara bilən hallar olduğu təqdirdə və ya bu Qanunun 41-1-ci maddəsinin 9-cu hissəsinə uyğun olaraq həmin girov (ipoteka) predmeti sağlamlaşdırma planına daxil edilmədikdə, borclunun və ya kreditorun (kreditorların) ərizəsinə əsasən məhkəmə həmin tələblərlə bağlı bu maddənin 1-ci hissəsində nəzərdə tutulan müvafiq hüquqi nəticələrin aradan qaldırılması haqqında qərar qəbul edə bilər.\n3. Məhkəmə bu maddənin 2-ci hissəsində nəzərdə tutulan ərizəyə məhkəməyə daxil olduğu tarixdən on iş günü müddətində baxır və onun təmin edilməsi, yaxud rədd edilməsi barədə qərar qəbul edir.\n4. Bu maddənin 1-ci hissəsində göstərilən hüquqi nəticələr sağlamlaşdırma müddəti ərzində qüvvədə olur, bu şərtlə ki, məhkəmənin qərarı ilə həmin hüquqi nəticələr aradan qaldırılmamış olsun.”.\n5. 47-ci maddənin 1-ci hissəsində “Təminatlı” sözü “Bu Qanunun 41-2-ci maddəsinin tələbləri nəzərə alınmaqla, təminatlı” sözləri ilə əvəz edilsin.\n6. 48-ci maddə üzrə:\n6.1. 1-ci hissəyə aşağıdakı məzmunda ikinci cümlə əlavə edilsin:\n“Kreditorlar yığıncağında eyni tələblər üzrə kreditorlar qrupu formalaşdırıldıqda, hər bir qrupdan, bu Qanunun 41-1-ci maddəsinin 9-cu hissəsinə uyğun olaraq, üzv iştirak edir.”;\n6.2. 5-ci hissənin “b” bəndinin sonunda nöqtə işarəsi nöqtəli vergül işarəsi ilə əvəz edilsin və aşağıdakı məzmunda “c” bəndi əlavə edilsin:\n“c) sağlamlaşdırma planının qəbul edilməsi halında, bu Qanunun 41-1-ci maddəsinin 9-cu hissəsi ilə müəyyən edilmiş qaydada sadə səs çoxluğu.”;\n6.3. 6-cı hissədə “Əgər” sözü “Bu Qanunun 41-1-ci maddəsinin 9-cu hissəsində nəzərdə tutulan hal istisna olmaqla, əgər” sözləri ilə əvəz edilsin.\n7. 55-ci maddə üzrə:\n7.1. birinci abzas aşağıdakı redaksiyada verilsin:\n“Aşağıdakı hallarda əmlak inzibatçısı borclunun bağladığı əqdlərin mübahisələndirilməsi üçün məhkəməyə müraciət edə bilər:”;\n7.2. b) bəndi aşağıdakı redaksiyada verilsin:\n“b) borclunun iflas prosesinə başlanması məqamından əvvəlki 6 ay ərzində bir kreditoru digər kreditorlara münasibətdə ödənişlərin növbəliliyində üstün vəziyyətə gətirəcək əqdlər bağlandıqda;”.\nAudit, Audit xidməti, iflas, Müflisləşmə, mühasibat, mühasibat uçotu, mühasibat xidməti, vergi, Vergi bəyannaməsi


Hamiləlik zamanı antivarikoz corablar | Hamiləlikdə varikozun müalicəsi\nHamiləlik zamanı antivarikoz corablar əsasən ona görə istifadə olunur ki, bu dövrdə ananın bədəninə, xüsusilə də aşağı ətraflara düşən yük kəskin şəkildə artmış olur. Hamiləlik zamanı kompressiya trikotaj corablar aşağı ətrafların genişlənmiş damarlarına zəruri dəstək verirlər. Lakin, terapevtik kompressiya trikotajlarının istifadəsinin yalnız həkim-fleboloqun nəzarəti altında mümkün olduğunu unutmamaq lazımdır.\nHamiləlikdə varikoz corablar necə seçilməlidir?\nBu gün ortopedik salonlarda kompressiya trikotaj corablarının forması çoxdur. Hər bir xüsusi vəziyyətdə kompression trikotajın formasını seçərkən qadın özü qərar verir. Lakin, antivarikoz corab formasını seçərkən, fleboloqun tövsiyyələri nəzərə alınmalıdır. Məsələn, varikoz genişlənmiş damarların dizdən yuxarı nahiyələrdə lokallaşdırılması halında dizdən aşağı olan corab formaları seçilməməlidir. Belə bir vəziyyətdə yanlış seçilmiş dizaltı corab forması yalnız vəziyyəti ağırlaşdıra bilər. Çox vaxt hamilə qadınlara istifadəsi əlverişli olduğu üçün dizüstü formalı corab şəklində olan sıxılma trikotajını üstün tuturlar və corablar böyüyən qarına təzyiq göstərmirlər.\nAncaq hamilə qadınlar üçün uzun corablar da sıxılma trikotajlarının təhlükəsiz bir forması sayılır. Məsələ burasındadır ki, trikotajın əsas sıxılma təsiri ayağın topuq nahiyyəsinə düşür. Bu corablar qarın nahiyyəsinə praktik olaraq təsir edə bilmir. Əlavə olaraq, uzun corabların antivarikoz trikotaj forması istifadə üçün çox rahatdır.\nHamiləlik zamanı antivarikoz corablar həkim tərəfindən seçilməlidir.\nSıxılma trikotaj formasından asılı olaraq, sıxılma sinfi müstəqil olaraq müəyyən edilə bilməz. İstənilən sıxılma sinfi Rəngli Doppler müayinəsindən sonra həkim-fleboloq tərəfindən təyin edilir. Ümumiyyətlə, hamilə qadınlarda aşağı ətrafların varikoz genişlənmiş damarların inkişafının qarşısını almaq üçün birinci sıxılma sinifi təyin edilir. Amma qadının hamiləlik anamnezinin əvvəlində varikoz genişlənmiş damarların ağırlaşması varsa, sıxılma sinfi yalnız həkim tərəfindən təyin edilə bilər.\nHamiləlik dövründə varikoz corablar necə geyinilməlidir?\nYataqdan qalxmazdan əvvəl səhər saatlarında antivarikoz trikotajı geyinmək məsləhətlidir. Antivarikoz trikotajın geyinilməsi zamanı onu zədələməmək üçün əldən bütün zinət əşyalarının (üzüklər, bilərziklər) çıxarılması məsləhət görülür. Birinci nüans, antivarikoz trikotajı geyinmə zamanı bütün uzunluğunu toplamaq lazımdır və sonra trikotajı ayağın bütün uzunluğu boyunca diqqətlə yaymaq lazımdır. Bu vəziyyətdə daban və topuq nahiyyəsində kompressiya trikotajlarının düzgün şəkildə yerləşdirilməsinə xüsusi diqqət yetirilməlidir. Dizaltı nahiyədə antivarikoz corabın heç bir qatı olmadığından əmin olmaq lazımdır, çünki bu hal hamilə qadınların narahatlığına səbəb ola bilər.\nAntivarikoz trikotajını gün ərzində neçə saat geyinməyin lazım olduğunu bilmək üçün həkim-fleboloq tərəfindən məsləhət alınır. Varikoz corabın tez-tez gündəlik istifadəsi məsləhətdir, gecə saatlarında isə antivarikoz trikotaj corablarını ayaqdan çıxarmaq lazımdır.\nnext post: Hamiləlikdə varikoz damarlar və ayaq damarlarının genişlənməsi